**2025թ․**

***ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ 2024 ԹՎԱԿԱՆԻ Iv եռամսյակի գործունեության վերաբերյալ ՀԱՇՎԵՏՎՈՒԹՅՈՒՆ***

**ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ 2024 ԹՎԱԿԱՆԻ IV**

**ԵՌԱՄՍՅԱԿԻ ԳՈՐԾՈՒՆԵՈՒԹՅԱՆ ՎԵՐԱԲԵՐՅԱԼ ՀԱՇՎԵՏՎՈՒԹՅՈՒՆ**

[*ՀՀ կրթության տեսչական մարմնի 2024 թվականի IV եռամսյակի գործունեությունը* - 3 -](#_Toc188981342)

[*1. ԿՏՄ գործունեության 2024 թվականի IV եռամսյակի գործունեության ընթացքի վերաբերյալ տեղեկատվություն* - 3 -](#_Toc188981343)

[*2. Հաշվետու ժամանակահատվածում իրականացված կանխարգելիչ, իրազեկման, խորհրդատվական միջոցառումներ* - 5 -](#_Toc188981344)

[*3. Իրականացված ստուգումներ* - 6 -](#_Toc188981345)

[3.1. Հաշվետու եռամսյակում իրականացված ստուգումների քանակը (բացարձակ և տոկոսային արժեքներով) - 6 -](#_Toc188981346)

[3.2. Ստուգումների տարեկան ծրագրով նախատեսված ստուգումների քանակը (բացարձակ և տոկոսային արժեքներով) - 6 -](#_Toc188981347)

[3.3. Ընդհանուր ստուգումների մեջ ստուգումների տարեկան ծրագրով չնախատեսված ստուգումների քանակը (բացարձակ և տոկոսային արժեքներով) - 6 -](#_Toc188981348)

[3.4. Մեկ ստուգման (պլանային և ոչ պլանային) ժամանակ ծախսված ֆինանսական և մարդկային ռեսուրսների քանակը և միջին տևողությունը - 6 -](#_Toc188981349)

[3.5. Ստուգումների արդյունքները - 6 -](#_Toc188981350)

[*3.5.1. Նախադպրոցական կրթության ոլորտ* - 6 -](#_Toc188981351)

[*3.5.2. Հանրակրթության ոլորտ* - 10 -](#_Toc188981352)

[*3.5.3. Նախնական մասնագիտական (արհեստագործական) և միջին մասնագիտական կրթության ոլորտներ* - 16 -](#_Toc188981353)

[3.6. ԿՏՄ կողմից ստուգումների տարեկան ծրագրով իրականացված ստուգումների արդյունքում ԿՏՄ ղեկավարի կարգադրագրերով տրված հանձնարարականների և հաստատություններից 2024 թվականի IV եռամսյակում ստացված կատարողականների համադրման արդյունքներ - 23 -](#_Toc188981354)

[3.7.Վարչական վարույթների քանակը, դրանց հարուցելու հիմքերը - 24 -](#_Toc188981355)

[3.8. Տնտեսավարող սուբյեկտների կողմից առավել հաճախ կրկնվող օրենսդրության պահանջների խախտումները, ինչպես նաև դրանց պատճառները, տարածվածությունը - 25 -](#_Toc188981356)

[3.9. Տնտեսավարող սուբյեկտների և դրանց ծառայողների նկատմամբ կիրառված պատասխանատվության միջոցներ - 26 -](#_Toc188981357)

[*4.* *Այլ գործառույթներ* - 26 -](#_Toc188981358)

[4.1. Սովորողների մնացորդային գիտելիքների ստուգում Հայոց լեզու և «Մաթեմատիկա» առարկաներից - 26 -](#_Toc188981359)

[4.2. «Աջակցություն ուսուցման կազմակերպմանը» (ԱՈՒԿ) ծրագիրը - 31 -](#_Toc188981360)

[4.3. Ներառական կրթական միջավայրի գնահատում - 33 -](#_Toc188981361)

[4.4. Կրթության որակի գնահատում - 36 -](#_Toc188981362)

[*5. ԿՏՄ վերահսկողության ոլորտներում ռիսկերի առկա իրավիճակի վերլուծություն* - 38 -](#_Toc188981363)

[*6. Օրենսդրության մեջ լրացումներ և փոփոխություններ կատարելու մասին   
առաջարկություններ* - 40 -](#_Toc188981364)

[*7. ԿՏՄ-ի և ԿՏՄ-ի պաշտոնատար անձանց գործողությունների կամ անգործության վերաբերյալ բողոքների քանակը, բովանդակությունը և դրանց վերաբերյալ ընդունված որոշումները, տեղեկատվություն դատարանների կողմից վարույթ ընդունված գործերի մասին* - 42 -](#_Toc188981365)

|  |
| --- |
| *ՀՀ կրթության տեսչական մարմնի 2024 թվականի IV եռամսյակի գործունեությունը* |

ՀՀ կրթության տեսչական մարմնի (այսուհետ նաև՝ ԿՏՄ կամ տեսչական մարմին) հաշվետվությունը կազմվել է՝ հիմք ընդունելով «Տեսչական մարմինների մասին» օրենքի 15-րդ հոդվածի 2-րդ մասը:

ԿՏՄ-ն գործում է ՀՀ Սահմանադրության, «Տեսչական մարմինների մասին» օրենքի, այլ օրենքների, իրավական այլ ակտերի և իր կանոնադրության հիման վրա:

|  |
| --- |
| *1. ԿՏՄ գործունեության 2024 թվականի IV եռամսյակի գործունեության ընթացքի վերաբերյալ տեղեկատվություն* |

Տեսչական մարմինն իր գործունեությունն իրականացրել է` հիմք ընդունելով ԿՏՄ կառավարման խորհրդի 30.11.2023թ. N30-L որոշմամբ հաստատված՝ ԿՏՄ գործունեության 2024 թվականի տարեկան ծրագիրը (այսուհետ նաև՝ ծրագիր):

Տեսչական մարմնի գործունեության 2024 թվականի տարեկան ծրագիրը կազմվել է՝ ղեկավարվելով «Տեսչական մարմինների մասին» օրենքով, հաշվի առնելով ՀՀ կառավարության գործունեության ծրագիրը, կրթության բնագավառի մարտահրավերներն ու զարգացման միտումները և տեսչական մարմնի նախորդ տարիների գործունեության արդյունքները՝ կրթության որակի, բովանդակության, մատչելիության, անվտանգության, կառավարման և արդյունավետության ուղղություններով:

Տեսչական մարմնի խնդիրների իրագործման նպատակով՝ ծրագրի շրջանակում՝ իրականացվել են գործողություններ հետևյալ 2 **հիմնական ուղղություններով՝**

1. կանխարգելիչ, իրազեկման, խորհրդատվական միջոցառումներ.
2. վերահսկողական գործառույթներ (ստուգում, վարչական վարույթ):

ԿՏՄ կողմից 2024 թվականի IV եռամսյակում իրականացվել է 56 ստուգում՝ ՀՀ 51 հանրակրթական (դպրոց), 1 արհեստագործական (ուսումնարան) և 4 միջին մասնագիտական (քոլեջ) կրթական ծրագրեր իրականացնող ուսումնական հասատությունում: 2024 թվականի IV եռամսյակում պլանավորված բոլոր ստուգումներն իրականացվել են:

**Հանրակրթության ոլորտում** իրականացվել են՝

* ստուգում՝ 51 դպրոցում.
* վարչական վարույթ՝ 9 դպրոցում․
* ներառական կրթական (ֆիզիկական և ուսումնական) միջավայրի գնահատում՝ 37 դպրոցում.
* ստուգումների շրջանակում հանրակրթական դպրոցների սովորողների մնացորդային գիտելիքների ստուգում Հայոց լեզու և «Մաթեմատիկա» առարկաներից՝ 25 դպրոցում.
* «Աջակցություն ուսուցման կազմակերպմանը» (ԱՈՒԿ) ծրագիրը՝ 20 դպրոցում.
* կանխարգելիչ (աջակցման, խորհրդատվական) 5 միջոցառում՝ 5 դպրոցների 88 ծնողների և 91 սովորողների մասնակցությամբ:

**Նախնական մասնագիտական և միջին մասնագիտական կրթության ոլորտներում** իրականացվել են՝

* ստուգում՝ 1 ուսումնարանում և 4 քոլեջում.
* կրթական գործընթացի որակի գնահատում` համաձայն կրթության որակի գնահատման ձևաթղթի՝ 1 ուսումնարանում և 4 քոլեջում.
* վարչական վարույթ՝ 2 ուսումնական հաստատությունում․
* «Աջակցություն մասնագիտական ուսուցման կազմակերպմանը» ծրագրի փորձարկում՝ 2 քոլեջում.
* կանխարգելիչ 4 միջոցառում (մեթոդական աջակցության, խորհրդատվական)՝ 58 ուսումնական հաստատությունների տնօրենների, 22 ուսումնական հաստատությունների ուսանողական խորհուրդների 90 ներկայացուցիչների մասնակցությամբ:

2024 թվականի IV եռամսյակում ԿՏՄ-ում ստացվել է **54** դիմում ուսումնական հաստատությունների գործունեության վերաբերյալ, որից 2-ը՝ «Թեժ գիծ» հեռախոսակապով:

Դիմումներից **44-ը** վերաբերել են դպրոցների, **6-ը՝** մանկապարտեզի, 1-ական՝ ուսումնարանի և քոլեջի, ***2-ը՝*** *ԲՈՒՀ-ի գործունեությանը*:

Ըստ դիմումներում բարձրացված հարցերի՝

* **10** դիմում բավարարվել է,
* **13** դիմումի մասով տրվել է պարզաբանում,
* **13** դիմում ընթացքի մեջ է,
* 3 դիմումի ընթացք չի տրվել***,***
* **15** դիմումներում բարձրացված հարցերը ԿՏՄ լիազորությունների շրջանակից դուրս լինելու պատճառով վերահասցեագրվել են այլ պետական մարմինների:

2024 թվականի IV եռամսյակում ԿՏՄ-ում ստացված դիմումների հիման վրա հարուցվել է 14 վարչական վարույթ։ Վարչական վարույթներից 9-ի դեպքում ուսումնական հաստատության տնօրենին տրվել է կարգադրություն, 2-ը՝ կարճվել է, 3-ը՝ ընթացքի մեջ է։

Դիմումներում առավել հաճախ բարձրացված հարցերը վերաբերել են՝

* տնօրենի կողմից թույլ տրված անօրինականություններին՝ 37 (68.5%) դիմումում,
* բուլինգին (հոգեբանական և ֆիզիկական բռնություն)` 11 (20.37%) դիմումում,
* հաստատության բարոյահոգեբանական մթնոլորտին՝ 11 (20.37%) դիմումում,
* ուսուցչի թափուր տեղի մրցույթի ընթացակարգին՝ 6 (11.1%) դիմումում:

ԿՏՄ կողմից լրամշակման առաջարկություններ և նկատառումներ են ներկայացվել 25 նորմատիվ իրավական ակտերի նախագծերի վերաբերյալ:

|  |
| --- |
| ***2. Հաշվետու ժամանակահատվածում իրականացված կանխարգելիչ, իրազեկման, խորհրդատվական միջոցառումներ*** |

Կրթության բնագավառը կարգավորող ՀՀ օրենսդրության վերաբերյալ իրազեկելու՝ հնարավոր խախտումները կանխելու, հանրային շահերի պաշտպանությունն ապահովելու նպատակով ԿՏՄ 2024 թվականի գործունեության տարեկան ծրագրով IV եռամսյակում նախատեսված բոլոր կանխարգելիչ, իրազեկման, խորհրդատվական միջոցառումներն իրականացվել են:

Մասնավորապես.

***Հանրակրթության ոլորտ***

ԿՏՄ կողմից իրականացվող կանխարգելիչ միջոցառումների շրջանակում ՀՀ Արագածոտնի մարզի Աշտարակ համայնքի 5 հիմնական դպրոցներում անցկացվել են հանդիպումներ աշակերտական խորհուրդների ներկայացուցիչների (91) և ծնողների (88) հետ։ Միջոցառման ընթացքում մասնակիցները տեղեկացվել են կրթության բնագավառի օրենսդրությամբ սահմանված իրենց իրավունքների և պարտականությունների մասին:

***Նախնական մասնագիտական (արհեստագործական) և միջին մասնագիտական կրթության ոլորտներ***

* Երևանի, ՀՀ Արարատի և Արմավիրի մարզերի արհեստագործական և միջին մասնագիտական ուսումնական հաստատությունների 58 տնօրենների մասնակցությամբ իրականացվել է 2 խորհրդատվական հանդիպում: Միջոցառումների ընթացքում քննարկվել են ստուգաթերթերը, ներկայացվել են նախնական մասնագիտական (արհեստագործական) և միջին մասնագիտական կրթության ոլորտները կարգավորող իրավական ակտերի փոփոխությունները, խորհրդատվություն է տրամադրվել նորմատիվ իրավական ակտերի պահանջները սահմանված կարգով կիրարկելու ուղղությամբ:
* Երևան քաղաքի 19, ՀՀ Կոտայքի մարզի Աբովյան քաղաքի 3 արհեստագործական և միջին մասնագիտական ուսումնական հաստատությունների ուսանողական խորհուրդների նախագահների և կառավարման խորհրդի անդամ 90 ուսանողների մասնակցությամբ անցկացվել է 2 խորհրդատվություն։ Քննարկումների ընթացքում ներկայացվել են ուսանողների ինքնակառավարման համակարգի միջոցով երիտասարդական ներուժի իրացման հնարավորությունները։

|  |
| --- |
| ***3. Իրականացված ստուգումներ*** |

## 3.1. Հաշվետու եռամսյակում իրականացված ստուգումների քանակը (բացարձակ և տոկոսային արժեքներով)

ԿՏՄ կողմից իրականացվել է 56 (100%) ստուգում 56 ուսումնական հաստատություններում՝ 51 դպրոց, 1 ուսումնարան, 4 քոլեջ:

## 3.2. Ստուգումների տարեկան ծրագրով նախատեսված ստուգումների քանակը (բացարձակ և տոկոսային արժեքներով)

Համաձայն ԿՏՄ ստուգումների տարեկան ծրագրի՝ 2024 թվականի IV եռամսյակում նախատեսված 55 (98%) ստուգումներն իրականացվել են:

## 3.3. Ընդհանուր ստուգումների մեջ ստուգումների տարեկան ծրագրով չնախատեսված ստուգումների քանակը (բացարձակ և տոկոսային արժեքներով)

2024 թվականի IV եռամսյակում իրականացվել է ստուգումների տարեկան ծրագրով չնախատեսված 1 (2%) ստուգում:

## 3.4. Մեկ ստուգման (պլանային և ոչ պլանային) ժամանակ ծախսված ֆինանսական և մարդկային ռեսուրսների քանակը և միջին տևողությունը

2024 թվականի IV եռամսյակում իրականացված 1 ստուգման միջին տևողությունը կազմել է 5.1 աշխատանքային օր, ծախսը՝ 61721.4 ՀՀ դրամ, մարդկային ռեսուրսները՝ 1.6 մարդ:

## 3.5. Ստուգումների արդյունքները

Ամփոփվել են 2024 թվականի IV եռամսյակում ըստ ստուգումների տարեկան ծրագրի իրականացված 55 ստուգումներից 40-ի[[1]](#footnote-1) արդյունքները։ Հաշվետվությունում ներառվել են նաև 2024 թվականի III եռամսյակում ստուգված ՀՀ 13 դպրոցների և 4 մանկապարտեզների արդյունքները:

Ստուգումների արդյունքների ամփոփ պատկերն, ըստ ոլորտների, այսպիսին է.

### *3.5.1. Նախադպրոցական կրթության ոլորտ*

2024 թվականի IV եռամսյակում ամփոփվել են ս.թ. III եռամսյակում ստուգված 4 մանկապարտեզների արդյունքները: Ստուգումների արդյունքում 2 մանկապարտեզներում հայտնաբերվել են կրթության բնագավառը կարգավորող օրենսդրության պահանջների 53 խախտումներ, կազմվել է 2 ակտ:

Վերոնշյալ խախտումներից 23-ը (43%) վերաբերել են ՆՈՒՀ-ի ֆիզիկական միջավայրի անհամապատասխանությանը նախադպրոցական կրթության պետական կրթական չափորոշչին, 12-ը (23%)՝ մեթոդիստի պաշտոնային պարտականությունների չկատարմանը, 9-ը (17%)՝ մանկավարժական աշխատողների թափուր պաշտոնների մրցույթի ընթացակարգին, 3-ը (7%)՝ դաստիարակի պակաս հաստիքային միավորին, 2-ական (10%)՝ մեթոդիստի հաստիքային միավորի բացակայությանը, ներքին գնահատման գործընթացին, կադրային նշանակումներին:

Ստուգումների արդյունքում ձևավորված գումարային և միջինացված ռիսկային միավորներն, ըստ ստուգաթերթերի, ներկայացված են աղյուսակ 1-ում.

***Աղյուսակ 1***

|  |  |  |  |  |  |  |
| --- | --- | --- | --- | --- | --- | --- |
| ***ՀՀ 4 մանկապարտեզների ստուգումների արդյունքներ*** | | | | | | |
| ***Ստուգաթերթ*** | *N1* | *N2* | *N3* | *N4* | *N5* | ***Ընդհանուր ռիսկային միավոր*** |
| ***Միջինացված ռիսկային միավորներ*** | **0,3** | **3,38** | **0,89** | **0,4** | **0,36** | **5,3** |
| ***Տոկոսային միավոր` ստուգաթերթի կշռային միավորի նկատմամբ*** | **1,6** | **7,3** | **2,6** | **0,91** | **6,2** | **3.5** |

Ըստ աղյուսակ 1-ի տվյալների՝ ամենամեծ միջինցված ռիսկային միավորը, ինչպես նաև ստուգաթերթի կշռային միավորի նկատմամբ ամենամեծ տոկոսային թիվը ձևավորվել է մեթոդիստի, մանկավարժական աշխատողների գործառույթների (*ստուգաթերթ N2*) կատարմանն ուղղված ստուգումների արդյունքում։

Ըստ միջինացված ռիսկային միավորի՝ երկրորդ տեղում են նախադպրոցական ուսումնական հաստատությունում զարգացնող միջավայրին ներկայացվող պահանջների (*ստուգաթերթ N3)* կատարմանն ուղղված ստուգումների արդյունքները, իսկ երրորդ տեղում՝ նախադպրոցական ուսումնական հաստատությունում կրթության կազմակերպման (*ստուգաթերթ N4)* պահանջների կատարմանն ուղղված ստուգումների արդյունքները։

Ըստ տոկոսային միավորի՝ պատկերը այլ է՝ երկրորդ տեղում նախադպրոցական ուսումնական հաստատությունում մանկավարժական աշխատողների ընտրության (նշանակման) կարգի պահանջների կատարման նկատմամբ ստուգումների արդյունքներն են, երրորդ տեղում՝ նախադպրոցական ուսումնական հաստատությունում զարգացնող միջավայրին ներկայացվող պահանջների (*ստուգաթերթ N3)* կատարմանն ուղղված ստուգումների արդյունքները։

Վերոգրյալից կարելի է եզրակացնել, որ մանկապարտեզներում խնդիրներ կան մանկավարժական աշխատողների ընտրության (նշանակման) գործընթացում։

Ստուգումների արդյունքում արձանագրվել են կրթության բնագավառը կարգավորող օրենսդրության խախտումներ, որոնք, ըստ հաստատությունների, ներկայացվել են աղյուսակ 2-ում։

***Աղյուսակ 2***

|  |  |
| --- | --- |
| ***Կրթության բնագավառը կարգավորող օրենսդրության պահանջների խախտումներ*** | ***Հաստատության անվանումը*** |
| ***Հայաստանի Հանրապետության կառավարության 2021 թվականի մայիսի 13-ի «Հայաստանի Հանրապետության նախադպրոցական ուսումնական հաստատության գործունեության ներքին և արտաքին գնահատման չափանիշներն ու իրականացման կարգը հաստատելու մասին» N 764-Ն որոշման Հավելված*** | |
| ***15-րդ կետի պահանջ․*** *«Հանձնաժողովի կազմում ընդգրկվում են ուսումնական հաստատության մանկավարժական և ծնողական խորհուրդների կողմից բաց քվեարկությամբ ընտրված առնվազն երեքական անդամ, տեղական ինքնակառավարման մարմնի (Երևանի քաղաքապետարանի) առնվազն երկու ներկայացուցիչներ՝ համաձայնությամբ:»։* | ***ՀՀ Շիրակի մարզի «Փոքր Մանթաշ նախադպրոցական ուսումնական հաստատություն» ՀՈԱԿ*** |
| ***Հայաստանի Հանրապետության կառավարության՝ 2021 թվականի մայիսի 13-ի «Նախադպրոցական կրթության պետական չափորոշիչը հաստատելու մասին» № 744-Ն որոշման հավելված*** | |
| ***36-րդ կետի 3-րդ ենթակետի պահանջ․ «****Հաստատությունում առկա են ալբոմներ, գեղարվեստական գրականություն և այլ նյութեր սաների տպավորությունները հարստացնելու համար.»։* | ***ՀՀ Շիրակի մարզի «Փոքր Մանթաշ նախադպրոցական ուսումնական հաստատություն» ՀՈԱԿ*** |
| ***36-րդ կետի 5-րդ ենթակետի պահանջ․*** *«Առկա են դիտողական, նկարազարդ նյութեր»։* |
| ***36-րդ կետի 21-րդ ենթակետի պահանջ․ «****Առկա են երաժշտական գործիքներ, նվագարաններ և երաժշտադիդակտիկ խաղեր՝ տեղադրված համապատասխան զարգացման կենտրոնում.»։* |
| ***36-րդ կետի 32-րդ ենթակետի պահանջ․*** *«Հաստատությունում ստեղծված են պայմաններ սաների ֆիզիկական զարգացման համար.․․ ֆիզիկական ակտիվության համար անհրաժեշտ սարքավորումներ, մարզական գույք.»։* |
| ***37-րդ կետի 32-րդ ենթակետի պահանջ․*** *«****«****Առկա է մանկական գրադարան****․»։*** |
| ***41-րդ ենթակետի պահանջ․*** *«Առկա է առանձին տարածք խաղերի համար.»։* |
| ***42-43-րդ ենթակետերի պահանջներ․*** *«Բակում, հողամասում առկա են խաղային սարքավորումներ., հաստատությունում առկա են խաղեր և խաղալիքներ տարբեր տեսակի խաղերի համար. սյուժետադերային, շարժուն, մարզական, դիդակտիկ և այլն.» ենթակետեր։* | ***ՀՀ Շիրակի մարզի «Փոքր Մանթաշ նախադպրոցական ուսումնական հաստատություն» ՀՈԱԿ, ՀՀ Արագածոտնի մարզի «Կոշի միջնակարգ դպրոց» ՊՈԱԿ-ում գործող նախակրթարան*** |
| ***Հայաստանի Հանրապետության կրթության, գիտության, մշակույթի և սպորտի նախարարի 2022 թվականի փետրվարի 17-ի «Նախադպրոցական ուսումնական հաստատության մանկավարժական աշխատողների ընտրության (նշանակման) կարգը հաստատելու մասին» N 08-Ն հրամանի Հավելված*** | |
| ***3-րդ կետի պահանջ․*** *«Մրցույթը հայտարարվում է թափուր պաշտոն առաջանալու օրվանից` 3 աշխատանքային օրվա ընթացքում:»։* | ***ՀՀ Շիրակի մարզի «Փոքր Մանթաշ նախադպրոցական ուսումնական հաստատություն» ՀՈԱԿ, ՀՀ Արագածոտնի մարզի «Կոշի միջնակարգ դպրոց» ՊՈԱԿ-ում գործող նախակրթարան*** |
| ***5-րդ կետի պահանջ․ «****Թափուր պաշտոն առաջանալու օրվանից հետո՝ 3 աշխատանքային օրվա ընթացքում, տնօրենը այդ մասին գրավոր ձևով տեղեկացնում է լիազոր մարմնին****:»*** | ***ՀՀ Շիրակի մարզի «Փոքր Մանթաշ նախադպրոցական ուսումնական հաստատություն» ՀՈԱԿ*** |
| ***7-րդ կետի պահանջ․*** *«Թափուր պաշտոնը համալրելու համար մրցույթ անցկացնելու մասին հայտարարությունը Հաստատության տնօրենը հրապարակում է Հաստատության պաշտոնական կայքում։»։* |
| ***Հայաստանի Հանրապետության կրթության, գիտության, մշակույթի և սպորտի նախարարի 2024 թվականի մարտի 27-ի «Նախադպրոցական ուսումնական հաստատությունների մանկավարժական և վարչատնտեսական աշխատողների անվանացանկը և պաշտոնների նկարագրերը սահմանելու և կրթության և գիտության նախարարի 2011 թվականի ապրիլի 26-ի N 416-ն հրամանը ուժը կորցրած ճանաչելու մասին» N 20-Ն հրամանի Հավելված 1*** | |
| ***3-րդ գլխի 8-րդ կետի 2-րդ ենթակետի պահանջ․ «****Կրթության պետական կառավարման լիազորված մարմնի կողմից հաստատված կրթական ծրագրերին համապատասխան պլանավորում է ուսումնադաստիարակչական, մեթոդական աշխատանքները հաստատությունում՝ հաշվի առնելով մանկավարժական աշխատողների կարողությունները․»։* | ***ՀՀ Շիրակի մարզի «Փոքր Մանթաշ նախադպրոցական ուսումնական հաստատություն» ՀՈԱԿ*** |
| ***3-րդ գլխի 8-րդ կետի 3-րդ ենթակետի պահանջ․ «Մեթոդիստը՝*** *անցկացնում է մեթոդժամեր, սեմինարներ, անհատական և խմբային խորհրդատվություններ, բաց պարապմունքներ»։* |
| ***3-րդ գլխի 8-րդ կետի 6-րդ ենթակետի պահանջ․ «****Պլանավորում և դաստիարակների հետ կազմակերպում է ուսումնադիտողական պարագաների, դիդակտիկ նյութերի պատրաստման աշխատանքները․»։* |
| ***3-րդ գլխի 8-րդ կետի 8-րդենթակետի պահանջ․ «****Համակարգում է հաստատություն-ծնողական համայնք համագործակցությունը****»։*** |
| ***3-րդ գլխի 8-րդ կետի 9-րդ ենթակետի «ա» պարբերություն․*** *«Իրականացնում է դաստիարակների աշխատանքի նկատմամբ վերահսկողություն. դիտարկում է՝ ա. ուսումնադաստիարակչական աշխատանքների պլանները.»* |
| ***3-րդ գլխի 8-րդ կետի պահանջ․ «****Աշխատանքային լիազորություններ և պարտականություններ` կազմակերպում է ուսումնական հաստատության մեթոդական աշխատանքը, վերլուծում ուսումնական հաստատության ուսումնական և դաստիարակչական աշխատանքները։****»։*** |
| ***5-րդ գլխի 12-րդ կետի 1-ին ենթակետի պահանջ․*** *«Դաստիարակը պլանավորում և իրականացնում է սաների ուսուցումն ու դաստիարակությունը, կենսագործունեությունը՝ նախադպրոցական կրթության պետական չափորոշիչներին, կրթական ծրագրերին համապատասխան.»։* |
| ***10-րդ գլխի 29-րդ կետի 1-ին ենթակետի պահանջ․*** *«Հաստատության ֆիզիկական կուլտուրայի հրահանգչի պաշտոն զբաղեցնողը պետք է ունենա` միջին կամ բարձրագույն մասնագիտական կրթություն՝ համապատասխան որակավորմամբ կամ միջին կամ բարձրագույն կրթություն` նախադպրոցական ուսումնական հաստատության դաստիարակի որակավորմամբ և վերջին տասը տարվա ընթացքում ֆիզիկական կուլտուրայի հրահանգչի առնվազն երեք տարվա ստաժ.»։* |
| ***Հայաստանի Հանրապետության կրթության, գիտության, մշակույթի և սպորտի նախարարի 2022 թվականի փետրվարի 21-ի «Հայաստանի Հանրապետության պետական և համայնքային նախադպրոցական ուսումնական հաստատությունների օրինակելի հաստիքացուցակը սահմանելու և կրթության և գիտության նախարարի 2007 թվականի հունվարի 26-ի N 29-Ն հրամանը ուժը կորցրած ճանաչելու մասին» N 09-Ն հրամանի Հավելված*** | |
| ***«Հաստիքային միավորների թիվը 1 խմբի հաշվարկով» աղյուսակ 2-ի կետ 1-ի պահանջ․*** *«Դաստիարակ՝ 5-օրյա աշխատանքային շաբաթի դեպքում՝ 9 ժամ՝ 1,25։»։* | ***ՀՀ Շիրակի մարզի «Փոքր Մանթաշ նախադպրոցական ուսումնական հաստատություն» ՀՈԱԿ*** |
| ***«Հաստիքային միավորների քանակը՝ կախված խմբերի թվից» աղյուսակ 1-ի կետ 2-ի պահանջ․*** *«Մեթոդիստ (ուս.գծով տնօրենի տեղակալ)՝ 2 խումբ՝ 0,25 հաստիքային միավոր»։* |

### *3.5.2. Հանրակրթության ոլորտ*

2024 թվականի II կիսամյակում, ըստ ստուգումների տարեկան ծրագրի, ստուգվել և ստուգումների արդյունքները ամփոփվել են 48 դպրոցների դեպքում: Ստուգված բոլոր դպրոցներում էլ հայտնաբերվել են կրթության բնագավառը կարգավորող օրենսդրության պահանջների խախտումներ, կազմվել է 48 ակտ:

Արձանագրված 1059 խախտումները հիմնականում վերաբերել են՝

* մանկավարժական աշխատողների պաշտոնային պարտականությունների կատարմանը՝ 375 (35%) խախտում 43 (90%) դպրոցում (այդ թվում՝ գրադարանավարի պաշտոնային պարտականություններին վերաբերող 133 (6%) խախտում՝ 37 (39%) դպրոցում),
* մանկավարժական աշխատողների նշանակումներին՝ 154 (15%) խախտում 31 (65%) դպրոցում,
* խորհրդակցական մարմինների ձևավորմանը և գործունեությանը՝ 138 (13%) խախտում 27 (56%) դպրոցում,
* ուսուցչի թափուր տեղի մրցույթի ընթացակարգին՝ 97 (9%) խախտում 27 (56%) դպրոցում,
* կառավարման խորհրդի գործունեությանը՝ 95 (9%) խախտում 22 (46%) դպրոցում,
* վարչական աշխատողների ուսումնական ծանրաբեռնվածությանը՝ 74 (7%) խախտում 19 (40%) դպրոցում,
* ներքին գնահատման գործընթացին՝ 30 (3%) խախտում 15 (31%) դպրոցում,
* սովորողների ընդունելության, տեղափոխման, ազատման գործընթացներին՝ 27 (3%) խախտում 14 (29%) դպրոցում,
* օլիմպիադայի գործընթացին՝ 21 (2%) խախտում 12 (25%) դպրոցում,
* կանոնադրությունների անհամապատասխանություններին՝ 16 (2%) խախտում 16 (33%) դպրոցում,
* ուսումնական պլանին և հաստիքների բացակայությանը՝ 8-ական (1%) խախտում համապատասխանաբար՝ 5 (10%) և 3 (6%) դպրոցներում,
* նոր կառավարման խորհրդի ձևավորմանը՝ 6 (1%) խախտում 6 (13%) դպրոցում,
* այլ բնույթի 10 խախտումներ (լիազոր մարմնի գործունեությանը (1), պարտադիր փաստաթղթերի գործածությանը (1), սովորողների համակազմի ձևավորմանը (2), սովորողների դասարանից դասարան փոխադրմանը (2), հեռավար կրթության կազմակերպմանը (1), երկարօրյա ուսուցմանը (1), լիցենզիային (1)):

Կրթության բնագավառը կարգավորող օրենսդրության պահանջների խախտումներն, ըստ հաստատությունների, կներկայացվեն 2024 թվականի II կիսամյակում հանրակրթության ոլորտում իրականացված ստուգումների արդյունքների վերաբերյալ հաշվետվությունում:

Ստուգումների արդյունքում ձևավորված գումարային և միջինացված ռիսկային միավորներն, ըստ ստուգաթերթերի, ներկայացված են աղյուսակ 3-ում.

***Աղյուսակ 3***

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ***ՀՀ 48 դպրոցների ստուգումների արդյունքներ*** | | | | | | | | | | | | | |
| ***Ստուգաթերթ*** | [***N1***](https://www.eib.am/hy/checklists) | [***N2***](https://www.eib.am/hy/checklists) | [***N3***](https://www.eib.am/hy/checklists) | [***N4***](https://www.eib.am/hy/checklists) | [***N5***](https://www.eib.am/hy/checklists) | [***N6***](https://www.eib.am/hy/checklists) | [***N7***](https://www.eib.am/hy/checklists) | [***N8***](https://www.eib.am/hy/checklists) | [***N9***](https://www.eib.am/hy/checklists) | [***N10***](https://www.eib.am/hy/checklists) | [***N11***](https://www.eib.am/hy/checklists) | [***N12***](https://www.eib.am/hy/checklists) | ***Ընդհանուր ռիսկային միավոր*** |
| ***Միջինացված ռիսկային միավորներ*** | **0,66** | **0,55** | **1,98** | **1,19** | **1,55** | **0,69** | **0,95** | **0,69** | **0,28** | **0,03** | **0,03** | **0,01** | **8,58** |
| ***Տոկոսային միավոր` ստուգաթերթի կշռային միավորի նկատմամբ*** | **7,07** | **7,44** | **8,09** | **4,79** | **9,14** | **12,91** | **3,41** | **11,71** | **2,75** | **0,32** | **1,04** | **0,1** | **5,72** |

Ըստ ենթակայության՝ դպրոցներում իրականացված ստուգումների (երբ ստուգված դպրոցների թիվը, ըստ ենթակայության, 6 և ավելի է) արդյունքում ձևավորված գումարային և միջինացված ռիսկային միավորների պատկերը ներկայացված է 4-րդ և 5-րդ աղյուսակներում.

***Աղյուսակ 4***

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ***ՀՀ Արարատի մարզի 8 դպրոցների ստուգումների արդյունքներ*** | | | | | | | | | | | | | |
| ***Ստուգաթերթ*** | [***N1***](https://www.eib.am/hy/checklists) | [***N2***](https://www.eib.am/hy/checklists) | [***N3***](https://www.eib.am/hy/checklists) | [***N4***](https://www.eib.am/hy/checklists) | [***N5***](https://www.eib.am/hy/checklists) | [***N6***](https://www.eib.am/hy/checklists) | [***N7***](https://www.eib.am/hy/checklists) | [***N8***](https://www.eib.am/hy/checklists) | [***N9***](https://www.eib.am/hy/checklists) | [***N10***](https://www.eib.am/hy/checklists) | [***N11***](https://www.eib.am/hy/checklists) | [***N12***](https://www.eib.am/hy/checklists) | ***Ընդհանուր ռիսկային միավոր*** |
| ***Միջինացված ռիսկային միավորներ*** | **0,18** | **0,44** | **2** | **0,9** | **1,83** | **0,69** | **1,53** | **0,17** | **0,33** | **0,2** | **0** | **0** | **8,26** |
| ***Տոկոսային միավոր` ստուգաթերթի կշռային միավորի նկատմամբ*** | **1,95** | **5,94** | **8,15** | **3,63** | **10,81** | **12,9** | **5,53** | **2,90** | **3,3** | **1,94** | **0** | **0** | **5,51** |

***Աղյուսակ 5***

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ***ՀՀ Արմավիրի մարզի 8 դպրոցների ստուգումների արդյունքներ*** | | | | | | | | | | | | | |
| ***Ստուգաթերթ*** | [***N1***](https://www.eib.am/hy/checklists) | [***N2***](https://www.eib.am/hy/checklists) | [***N3***](https://www.eib.am/hy/checklists) | [***N4***](https://www.eib.am/hy/checklists) | [***N5***](https://www.eib.am/hy/checklists) | [***N6***](https://www.eib.am/hy/checklists) | [***N7***](https://www.eib.am/hy/checklists) | [***N8***](https://www.eib.am/hy/checklists) | [***N9***](https://www.eib.am/hy/checklists) | [***N10***](https://www.eib.am/hy/checklists) | [***N11***](https://www.eib.am/hy/checklists) | [***N12***](https://www.eib.am/hy/checklists) | ***Ընդհանուր ռիսկային միավոր*** |
| ***Միջինացված ռիսկային միավորներ*** | **0,36** | **0,36** | **1,54** | **0,60** | **1,5** | **0,23** | **0,98** | **0,65** | **0** | **0** | **0** | **0** | **6,22** |
| ***Տոկոսային միավոր` ստուգաթերթի կշռային միավորի նկատմամբ*** | **3,80** | **4,89** | **6,3** | **2,40** | **8,9** | **4,37** | **3,54** | **11,01** | **0** | **0** | **0** | **0** | **4,14** |

Ըստ 3-ից 5-րդ աղյուսակների տվյալների ուսումնասիրության՝ կարող ենք նշել.

* 48 դպրոցների ստուգման արդյունքում ամենամեծ միջինացված ռիսկային միավորը ձևավորվել է *տնօրենին ներկայացվող պահանջների կատարմանն ուղղված* ստուգումների (*ըստ N3 ստուգաթերթի՝* խախտումներ են արձանագրվել 48 դպրոցներից 45-ում՝ 94%) արդյունքում: Ըստ միջինացված ռիսկային միավորի՝ երկրորդ տեղում *մանկավարժական աշխատողների պաշտոնների անվանացանկին և նկարագրերին ներկայացվող պահանջների կատարմանն ուղղված ստուգումների արդյունքում ձևավորված ռիսկային միավորն է (ըստ N5 ստուգաթերթի՝* խախտումներ են արձանագրվել 39 դպրոցում՝ 81%*)*, իսկ երրորդ տեղում՝ *տնօրենի տեղակալի, դասղեկի, սովորողների հետ դաստիարակչական աշխատանքների կազմակերպչի, դասղեկի* պարտականությունների կատարմանն ուղղված (*ըստ N4 ստուգաթերթի՝* խախտումներ են արձանագրվել 15 դպրոցում՝ 31%) ստուգումների արդյունքում ձևավորված միջին ռիսկային միավորը:
* ստուգաթերթի կշռային միավորի նկատմամբ ամենամեծ տոկոսային միավորը ձևավորվել է *կառավարման խորհրդի ձևավորմանն ու լիազորությունների կատարմանն ուղղված* ստուգումների արդյունքում: Ըստ նկարագրված չափանիշի երկրորդ տեղում՝ *ուսուցչի թափուր տեղի մրցույթի օրինակելի կարգի*, երրորդ տեղում՝ *մանկավարժական աշխատողների պաշտոնների անվանացանկին և նկարագրերին ներկայացվող* պահանջների կատարմանն ուղղված ստուգումների արդյունքում ձևավորված տոկոսային միավորները:
* միջինացված ամենափոքր ռիսկային միավորը, ինչպես նաև ստուգաթերթի ռիսկային միավորի նկատմամբ ամենափոքր տոկոսային միավորը ձևավորվել է *հեռավար կրթության կազմակերպման կարգի պահանջների* կատարմանն ուղղված ստուգումների արդյունքում (*ըստ N 12 ստուգաթերթի*՝ խախտումներ են հայտնաբերվել 1 դպրոցում):
* Ինչպես ՀՀ Արարատի մարզի, այնպես էլ ՀՀ Արմավիրի մարզի 8-ական դպրոցներում իրականացված ստուգումների արդյունքում ամենամեծ միջինացված ռիսկային միավորը ձևավորվել է *տնօրենին ներկայացվող պահանջների կատարմանն ուղղված* ստուգումների, ապա՝ *մանկավարժական աշխատողների պաշտոնների անվանացանկին և նկարագրերին ներկայացվող պահանջների կատարմանն ուղղված ստուգումների արդյունքում (ըստ N3 և N5 ստուգաթերթերի՝* խախտումներ են արձանագրվել թե ՀՀ Արմավիրի, թե ՀՀ Արարատի մարզերի ստուգված բոլոր դպրոցներում*):* Ի տարբերություն 48 դպրոցների ստուգումների արդյունքների՝ երկու մարզում էլ երրորդ տեղում խորհրդակցական մարմիններին ներկայացվող պահանջների կատարմանն ուղղված ստուգումների արդյունքներն են (*ըստ N7 ստուգաթերթի՝* խախտումներ են արձանագրվել ՀՀ Արմավիրի մարզի 3, ՀՀ Արարատի մարզի 15 դպրոցներում) ստուգումների արդյունքում ձևավորված միջին ռիսկային միավորը:
* ՀՀ Արարատի մարզի ստուգված դպրոցներում սահմանված կարգով են իրականացվում հեռավար կրթության կազմակերպումը և դպրոցներում գործածվող փաստաթղթերի ցանկի, դրանց լրացման (գործածման) կարգի պահանջները, իսկ ՀՀ Արմավիրի մարզում՝ նաև *դպրոցական տարիքի երեխաներին հանրակրթության մեջ ընդգրկումը, սահմանված ժամկետից ուշ հանրակրթության մեջ ընդգրկվող երեխաների կրթության կազմակերպումը, դպրոցից սովորողին այլ ուսումնական հաստատություն տեղափոխոմը և ազատումը*, *սովորողների կողմից կրթական ծրագրերի յուրացումը, ամփոփիչ ստուգման կամ ատեստավորման անցկացումը, սովորողների հաջորդ դասարան կամ հանրակրթության հաջորդ աստիճան փոխադրումը:*
* Ստուգումների արդյունքում 48 դպրոցների միջինացված արդյունքների համեմատ ավելի ցածր են ՀՀ Արարատի, ապա ՀՀ Արմավիրի 8-ական դպրոցներում իրականացված ստուգումների արդյունքները:

Արձանագրված խախտումների արդյունքում ձևավորված ռիսկային միավորների տոկոսային համամասնությունը ստուգաթերթերի կշռային միավորների նկատմամբ ներկայացված է Գծապատկեր 1-ում:

***Գծապատկեր 1***

Ըստ գծապատկեր 1-ի տվյալների՝ իրականացված ստուգումների արդյունքում ձևավորված ռիսկային միավորի տոկոսային համամասնությունը համապատասխան ստուգաթերթի կշռային միավորի նկատմամբ առավել արտահայտված է *N6 ստուգաթերթի* (*կառավարման խորհրդի ձևավորում ու լիազորությունների կատարում*)դեպքում՝ ինչը վկայում է կառավարման գործընթացում առկա խնդիրների մասին: Համապատասխան ցուցանիշը արտահայտված է նաև ՀՀ Արարատի մարզում:

Ըստ մեծության երկրորդ տեղում *N8 ստուգաթերթի* (ուսուցչի թափուր տեղի համար անցկացվող մրցույթի օրինակելի կարգի պահանջներ) ստուգումների արդյունքներն են:

Երրորդ տեղում՝ *ըստ N5 ստուգաթերթի (մանկավարժական աշխատողների պաշտոնների անվանացանկին և նկարագրերին ներկայացվող* պահանջներ*) հիման վրա* իրականացված ստուգումների արդյունքում ձևավորված տոկոսային միավորն է:

Թե´ *կառավարման խորհրդի ձևավորմանը ու լիազորությունների կատարմանը, թե´մանկավարժական աշխատողների պաշտոնների անվանացանկին և նկարագրերին ներկայացվող պահանջների կատարման* ստուգումների արդյունքումմիջին ռիսկային միավորը ավելի բարձր է ՀՀ Արարատի մարզի ստուգված դպրոցների դեպքում:

Դպրոցների տնօրեններին և համապատասխան լիազորված մարմինների ղեկավարներին տրամադրվել է ստուգման արդյունքը (ակտ), իսկ հանձնարարականի առկայության դեպքում նաև՝ կարգադրագիրը (լիազորված մարմնի ղեկավարին՝ պատճենը)։ Առաջարկվել է՝ քննարկել ստուգման արդյունքները, ձեռնարկել համապատասխան միջոցներ և արդյունքների մասին տեղեկացնել ԿՏՄ-ին:

Խախտումները վերացնելու նպատակով ԿՏՄ ղեկավարի համապատասխան կարգադրագրերով 32 **(91%)** դպրոցների տրվել են 138 **(23%)** հանձնարարականներ: Տրված հանձնարարականներից՝

* 56-ը (41%) վերաբերել է մանկավարժական աշխատողների նշանակմանը,
* 33-ը (24%)՝ պաշտոնային պարտականությունների կատարմանը,
* 14-ը (10%)՝ տնօրենի պաշտոնային պարտականությունների կատարմանը,
* 11-ը (8%)՝ վարչական աշխատողի ուսումնական ծանրաբեռնվածությանը,
* 24-ը (17%)՝ այլ հանձնարարականների․ մանկավարժական խորհրդի, առարկայական մեթոդական միավորումների, ծնողական, աշակերտական խորհուրդների ձևավորմանը և գործունեությանը, սովորողների հանրակրթության մեջ ընդգրկելուն, այլ ուսումնական հաստատություն տեղափոխելուն և ազատելուն, հաստիքների հատկացմանը, լիցենզիայի համապատասասխանությանը, պարտադիր փաստաթղթերի գործածմանը։

### *3.5.3. Նախնական մասնագիտական (արհեստագործական) և միջին մասնագիտական կրթության ոլորտներ*

2024 թվականի IV եռամսյակում ամփոփվել են **5** արհեստագործական և միջին մասնագիտական կրթական ծրագրեր իրականացնող ուսումնական հաստատություններում ***(Կապանի թիվ 3 հատուկ կրթահամալիր, Լոռու տարածաշրջանային պետական քոլեջ, Արմավիրի արվեստի պետական քոլեջ,*** ***Ավիաուսումնական կենտրոն, Հյուսիսային համալսարան)*** իրականացված ստուգումների արդյունքները:

Ստուգումների արդյունքում կրթության բնագավառը կարգավորող օրենսդրության պահանջների խախտումներ են արձանագրվել բոլոր **5** ուսումնական հաստատություններում, որոնց վերաբերյալ կազմվել է **5** ակտ: Արձանագրվել է օրենսդրության պահանջների 42 խախտում: Խախտումներից 2-ի (5%) վերացման նպատակով ԿՏՄ ղեկավարի կարգադրագրով 2 հաստատությունների տնօրեններին տրվել են կատարման համար պարտադիր հանձնարարականներ:

Ստուգումների արդյունքում հայտնաբերված խախտումներն, ըստ բնույթների, ներկայացված են աղյուսակ 6-ում.

***Աղյուսակ 6***

|  |  |  |
| --- | --- | --- |
| ***N*** | ***Խախտման բնույթը*** | ***Հաստատության անվանումը*** |
| ***1․*** | ***Կադրերի նշանակման գործընթաց*** | ***Կապանի թիվ 3 հատուկ կրթահամալիր*** |
| ***2․*** | ***Տնօրենի պաշտոնային պարտականություններ*** | ***Ավիաուսումնական կենտրոն*** |
| ***3.*** | ***Դիմորդների ընդունելության գործընթաց*** | ***Ավիաուսումնական կենտրոն,*** ***Լոռու տարածաշրջանային պետական քոլեջ, Կապանի թիվ 3 հատուկ կրթահամալիր*** |
| ***4․*** | ***Ուսանողների վերականգնման գործընթաց*** | ***Ավիաուսումնական կենտրոն, Արմավիրի արվեստի պետական քոլեջ*** |
| ***5.*** | ***Պետական նմուշի ավարտական փաստաթղթերի պատվիրման, բաշխման, լրացման, հաշվառման և պահպանման գործընթաց*** | ***Ավիաուսումնական կենտրոն, Հյուսիսային համալսարան, Լոռու տարածաշրջանային պետական քոլեջ*** |
| ***6.*** | ***Ամփոփիչ քննությունների անցկացման գործընթաց*** | ***Ավիաուսումնական կենտրոն, Լոռու տարածաշրջանային պետական քոլեջ*** |
| ***7․*** | ***Ուսանողների տեղափոխման գործընթաց*** | ***Կապանի թիվ 3 հատուկ կրթահամալիր*** |
| ***8․*** | ***Մանկավարժների վերապատրաստման գործընթաց*** | ***Ավիաուսումնական կենտրոն*** |
| ***9․*** | ***Կրթության շարունակականություն*** | ***Ավիաուսումնական կենտրոն, Հյուսիսային համալսարան, Լոռու տարածաշրջանային պետական քոլեջ, Արմավիրի արվեստի պետական քոլեջ*** |

Ըստ ստուգաթերթերի՝ ստուգումների արդյունքներն ունեն հետևյալ պատկերը (աղյուսակ 7)․

***Աղյուսակ 7***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ***Հաստատության անվանում*** | ***Ստուգաթերթեր*** | | | | | | | | | |
| [***N1***](https://www.eib.am/hy/checklists) | [***N2***](https://www.eib.am/hy/checklists) | [***N3***](https://www.eib.am/hy/checklists) | [***N4***](https://www.eib.am/hy/checklists) | [***N5***](https://www.eib.am/hy/checklists) | [***N6***](https://www.eib.am/hy/checklists) | [***N7***](https://www.eib.am/hy/checklists) | [***N8***](https://www.eib.am/hy/checklists) | [***N9***](https://www.eib.am/hy/checklists) | ***Ընդամենը*** |
| ***Կապանի թիվ 3 հատուկ կրթահամալիր*** |  | ***3*** | ***1*** |  |  |  |  | ***0․4*** |  | ***4․4*** |
| ***Լոռու տարածաշրջանային պետական քոլեջ*** |  |  | ***0․5*** | ***1*** | ***2*** |  |  |  |  | ***3․5*** |
| ***Արմավիրի արվեստի պետական քոլեջ*** |  |  |  | ***0․5*** |  |  |  | ***0․4*** |  | ***0․9*** |
| ***Ավիաուսումնական կենտրոն*** |  | ***1*** | ***1*** | ***4*** | ***1․5*** |  |  | ***0․4*** | ***2*** | ***9․9*** |
| ***Հյուսիսային համալսարան*** |  |  |  | ***1*** | ***4*** |  |  |  |  | ***5*** |
| ***Ընդամենը*** |  | ***4*** | ***2․5*** | ***6․5*** | ***7․5*** |  |  | ***1․2*** | ***2*** | ***23․7*** |
| ***Միջինացված ռիսկային միավորներ*** | ***0*** | ***0.8*** | ***0.5*** | ***1.3*** | ***1.5*** | ***0*** | ***0*** | ***0.24*** | ***0.4*** | ***4.74*** |
| ***Տոկոսային միավոր` ստուգաթերթի կշռային միավորի նկատմամբ*** | ***0*** | ***2.05*** | ***3.13*** | ***26*** | ***5.56*** | ***0*** | ***0*** | ***1.2*** | ***10*** | ***3.16*** |

Համաձայն աղյուսակ 7-ի տվյալների՝ կարող ենք նշել.

* ամենամեծ միջինացված ռիսկային միավորը ձևավորվել է՝ ըստ ***N5*** (*պետական ամփոփիչ ստուգման կազմակերպման ու անցկացման և շրջանավարտների պետական նմուշի ավարտական փաստաթղթերի պատվիրման, բաշխման, լրացման, հաշվառման և պահպանման կարգերի պահանջների կատարմանն ուղղված*) ստուգաթերթի իրականացված ստուգումների արդյունքում։
* ըստ ռիսկայնության երկրորդ տեղում ***N4*** *(բարձր առաջադիմություն ցուցաբերած շրջանավարտների` բարձրագույն ուսումնական հաստատությունում համապատասխան մասնագիտությամբ կրթությունը շարունակելու վերաբերյալ կարգի պահանջների)* ստուգաթերթի հիման վրա իրականացված ստուգումների արդյունքներն են, իսկ երրորդ տեղում՝ ըստ ***N2*** (*տնօրենին և կրթության կազմակերպմանը ներկայացվող՝ ՀՀ օրենսդրությամբ սահմանված պահանջների*)ստուգաթերթի կիրառման արդյունքները:
* ամենացածր ռիսկային միավորը ձևավորվել է ***N8*** *(սովորողների ակադեմիական արձակուրդում գտնվելու, տեղափոխման և վերականգնման կարգերի պահանջների)* ստուգաթերթի կիրառման արդյունքում:
* ***N1*** *(խորհրդի ձևավորման և տնօրենի ընտրության կարգերի պահանջների),* ***N6*** *(ուսանողական նպաստ և պետական կրթաթոշակ տրամադրելու վերաբերյալ)****, N7*** *(հեռավար, դրսեկությամբ, վարպետային և մեկից ավելի ուսուցման կարգերի պահանջների)* ստուգաթերթի հարցերի կատարմանն ուղղված ստուգումների արդյունքում խախտումներ չեն արձանագրվել։

Ստուգումների արդյունքում արձանագրված խախտումները հիմնականում վերաբերել են՝

* կրթության շարունակականությանը՝ **15 (36%)** խախտում **4** **(80%)** հաստատություններում,
* ուսանողների ընդունելությանը՝ **7 (17%)** խախտում **3** **(60%)** հաստատություններում,
* ավարտական փաստաթղթերի պատվիրմանը, բաշխմանը, լրացմանը, հաշվառմանը և պահպանմանը՝ **6 (14%)** խախտում **3** **(60%)** հաստատություններում,
* պետական ամփոփիչ քննությունների կազմակերպմանը և անցկացմանը՝ **4 (10%)** խախտում **2 (40%)** հաստատություններում,
* ուսանողների վերականգնմանը և մանկավարժական աշխատողների վերապատրաստմանը՝ **3–ական** **(7%)** խախտում, համապատասխանաբար՝ **2** **(40%)** և **1** **(20%)** հաստատություններում,
* տնօրենի պաշտոնային պարտականություններին՝ **2 (5%)** խախտում **1** **(20%)** հաստատությունում,
* համապատասխան որակավորմամբ մանկավարժական աշխատողների նշանակմանը և ուսանողների տեղափոխմանը՝ **1-ական (2%)** խախտում **1-ական** **(20%)** հաստատություններում:

Ստուգումների արդյունքում արձանագրվել են կրթության ոլորտը կարգավորող օրենսդրության **7** նորմատիվիրավական ակտերի **24** պահանջների խախտումներ, որոնք, ըստ հաստատությունների, ներկայացվել են աղյուսակ 8-ում։

***Աղյուսակ 8***

|  |  |
| --- | --- |
| ***Կրթության բնագավառը կարգավորող օրենսդրության պահանջների խախտումներ*** | ***Հաստատության անվանումը*** |
| ***«Նախնական մասնագիտական (արհեստագործական) և միջին մասնագիտական կրթության մասին» օրենք*** | |
| ***18.1-րդ հոդվածի 21-րդ մասի 1-ին ենթակետի պահանջ․*** *«Արհեստագործական և միջին մասնագիտական պետական ուսումնական հաստատության տնօրենը՝ խորհրդի քննարկմանն է ներկայացնում արհեստագործական և միջին մասնագիտական ուսումնական հաստատության արտաքին և ներքին գնահատման արդյունքների վերաբերյալ տեղեկանքը...»։* | ***Ավիաուսումնական կենտրոն*** |
| ***18.1-րդ հոդվածի 21-րդ մասի 2-րդ կետի պահանջ.*** *«Տնօրենը պատասխանատու է մասնագիտական կրթության պետական կրթական չափորոշիչների (որակավորման չափորոշիչների) և կարողությունների զարգացմանը միտված մոդուլային ուսուցման ծրագրի կատարման չափանիշներն ապահովող համապատասխան կրթության և ուսուցման գործընթացի կազմակերպման, կադրերի ընտրության համար»։* | ***Կապանի թիվ 3 հատուկ կրթահամալիր*** |
| ***ՀՀ կառավարության 2015 թվականի հուլիսի 8-ի «Միջին մասնագիտական ուսումնական հաստատությունների բարձր առաջադիմություն ցուցաբերած շրջանավարտների` բարձրագույն ուսումնական հաստատություններում համապատասխան մասնագիտությամբ կրթությունը շարունակելու» №752-Ն որոշման Հավելված*** | |
| ***7-րդ կետի պահանջ****․ «ՄՄՈՒՀ-ը յուրաքանչյուր տարի, մինչև ապրիլի 1-ը, Հայաստանի Հանրապետության կրթության, գիտության, մշակույթի և սպորտի նախարարություն գրավոր ներկայացնում է այն մասնագիտությունների ցանկը, որոնցով հավակնորդը կարող է շարունակել կրթությունը բուհում»:* | ***Ավիաուսումնական կենտրոն,***  ***Հյուսիսային համալսարան*** |
| ***10-րդ կետի պահանջ․*** *«Հավակնորդը բուհ տեղափոխվելու մասին դիմումը ՄՄՈՒՀ-ի ղեկավարին է ներկայացնում պետական ամփոփիչ ստուգման քննաշրջանից առնվազն 10 օր առաջ` նշելով նախընտրած բուհը և նախընտրելի մինչև 2 մասնագիտություն՝ առաջին հայտի գերակայության սկզբունքով»։* | ***Ավիաուսումնական կենտրոն,***  ***Լոռու տարածաշրջանային պետական քոլեջ*** |
| ***11-րդ կետի պահանջ․*** *«Հավակնորդների դիմումների հիման վրա ՄՄՈՒՀ-ը հրավիրում է համապատասխան բուհից ներկայացուցիչ` Հայաստանի Հանրապետության կրթության և գիտության նախարարի 2006 թվականի հուլիսի 21-ի N 638-Ն հրամանով ձևավորվող պետական որակավորող հանձնաժողովի կազմում ընդգրկելու նպատակով: Ներկայացուցչի չմասնակցելու դեպքում բուհը պաշտոնապես տեղեկացնում է ՄՄՈՒՀ-ին: Պետական որակավորող հանձնաժողովի կազմում բուհի ներկայացուցչի բացակայությունը հիմք չէ հավակնորդների՝ տվյալ բուհում սույն կարգով կրթությունը շարունակելու մերժման համար»։* | ***Ավիաուսումնական կենտրոն*** |
| ***12-րդ կետ․*** *«ՄՄՈՒՀ-ի պետական որակավորող հանձնաժողովը պետական ամփոփիչ ստուգման արդյունքների հիման վրա կազմում է արձանագրություն և հրապարակում սույն կարգով կրթությունը բուհում շարունակող հավակնորդների ցանկը։»։* | ***Ավիաուսումնական կենտրոն*** |
| ***ՀՀ կրթության և գիտության նախարարի******2012թ. ապրիլի 5-ի N 254-Ն հրամանով հաստատված «Նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատությունների ընդունելության» կարգ*** | |
| ***8-րդ կետ․*** *«Անվճար և վճարովի ուսուցման տեղերում մրցույթն իրականացվում է փաստաթղթերի ընդունման, իսկ ոլորտային մասնագիտությունների գծով` քննությունների ավարտման հաջորդ աշխատանքային օրը։»։* | ***Կապանի թիվ 3 հատուկ կրթահամալիր*** |
| ***10-րդ կետի պահանջ․*** *«Պետական որակավորող հանձնաժողովը` կազմված նախագահից, նախագահի տեղակալից և հանձնաժողովի անդամներից, ձևավորվում է յուրաքանչյուր ուսումնական տարի և գործում տվյալ օրացուցային տարվա ընթացքում: Հանձնաժողովի կազմը պետք է կազմված լինի առնվազն 5 հոգուց»:* | ***Ավիաուսումնական կենտրոն*** |
| ***13-րդ կետի պահանջ.*** *«Ընդունելության նախապատրաստման և կազմակերպմանն առնչվող հարցեր քննարկելու համար ընդունող հանձնաժողովը պարբերաբար անց է կացնում նիստեր, որոնք արձանագրում է հանձնաժողովի պատասխանատու քարտուղարը, իսկ արձանագրությունները ստորագրում են հանձնաժողովի նախագահը և պատասխանատու քարտուղարը»****:*** | ***Կապանի թիվ 3 հատուկ կրթահամալիր*** |
| ***46-րդ կետի պահանջ․*** *«Մրցույթով անցած յուրաքանչյուր դիմորդի համար կազմվում է անձնական գործ, որտեղ ընդգրկվում են էլեկտրոնային եղանակով լրացված դիմումը և սույն կարգի 19-րդ կետի 3-10-ը ենթակետերով նախատեսված փաստաթղթերը կամ փաստաթղթերի պատճենները, 4 լուսանկար (3x4 չափսի), հիմնական կրթության վկայականի կամ միջնակարգ կրթության ատեստատի կամ դիպլոմի բնագիրը իր ներդիրով կամ նոտարական հաստատումով (վավերացված) պատճենը, իսկ առկայության դեպքում` նաև դիմորդների գրավոր քննական աշխատանքները, բողոքարկման դիմումները և դրանց վերաբերյալ որոշումները»:* | ***Լոռու տարածաշրջանային պետական քոլեջ*** |
| ***47-րդ կետի պահանջ.*** *«Ընդունող հանձնաժողովի համապատասխան որոշման և լրիվ ձևակերպված անձնական գործի հիման վրա Հաստատության տնօրենը մրցույթով անցած դիմորդներին 2 աշխատանքային օրվա ընթացքում հրամանագրում է որպես ուսանող: Հրամանագրվածների ցուցակները հրապարակվում են ոչ ուշ, քան հրամանագրման հաջորդ օրը»։* | ***Ավիաուսումնական կենտրոն,***  ***Կապանի թիվ 3 հատուկ կրթահամալիր*** |
| ***61-րդ կետ․*** *«Ընդունող հանձնաժողովի համապատասխան որոշման և լրիվ ձևակերպված անձնական գործի հիման վրա Հաստատության տնօրենը մրցույթով անցած դիմորդներին 2 աշխատանքային օրվա ընթացքում հրամանագրում է որպես ուսանող: (։)»։* | ***Կապանի թիվ 3 հատուկ կրթահամալիր*** |
| ***ՀՀ կրթության և գիտության նախարարի 2006 թվականի հուլիսի 21-ի № 638-Ն հրամանով հաստատված՝ «ՀՀ նախնական մասնագիտական (արհեստագործական) և միջին մասնագիտական ուսումնական հաստատություններում պետական ամփոփիչ ստուգման կազմակերպման ու անցկացման» կարգ*** | |
| ***11-րդ կետ․*** *Հավակնորդների դիմումների հիման վրա ՄՄՈՒՀ-ը հրավիրում է համապատասխան բուհից ներկայացուցիչ` Հայաստանի Հանրապետության կրթության և գիտության նախարարի 2006 թվականի հուլիսի 21-ի N 638-Ն հրամանով ձևավորվող պետական որակավորող հանձնաժողովի կազմում ընդգրկելու նպատակով:․․․։* | ***Արմավիրի արվեստի պետական քոլեջ*** |
| ***13-րդ կետի պահանջ.*** *«...Պետական որակավորող հանձնաժողովների աշխատանքները կազմակերպվում են մասնագիտական ուսումնական հաստատության տվյալ մասնագիտության ուսումնական պլանով նախատեսված ժամկետներում»:* | ***Լոռու տարածաշրջանային պետական քոլեջ*** |
| ***25-րդ կետի պահանջ.*** *«Պետական որակավորող հանձնաժողովի բոլոր նիստերը արձանագրվում են արձանագրությունների հատուկ գրքում: Պետական որակավորող հանձնաժողովի նիստերի արձանագրությունները կազմվում են համաձայն սահմանված ձևերի (NN 1, 2 հավելվածներ): Արձանագրության մեջ նշվում են ուսանողի դիպլոմային նախագծի (աշխատանքի) կամ պետական քննությունների գնահատականները, ինչպես նաև նրան տրված հարցերը, հատուկ կարծիքները և այլն: Արձանագրության մեջ նշվում է շնորհված որակավորումը և մասնագիտական ուսումնական հաստատությունն ավարտողի դիպլոմի տեսակը (գերազանցության կամ ոչ գերազանցության): Արձանագրությունները ստորագրում են պետական որակավորող հանձնաժողովի նախագահը, նրա տեղակալը և նիստին մասնակցած անդամները: Արձանագրությունների գիրքը թելակարվում, էջակալվում, կնքվում և պահվում է մասնագիտական ուսումնական հաստատության գործերում»:* | ***Ավիաուսումնական կենտրոն*** |
| ***ՀՀ կրթության և գիտության նախարարի 2010 թվականի հունիսի 22-ի «ՀՀ նախնական մասնագիտական (արհեստագործական) և միջին մասնագիտական ուսումնական հաստատությունների շրջանավարտների պետական նմուշի ավարտական փաստաթղթերի պատվիրման, բաշխման, լրացման, հաշվառման և պահպանման կարգերը հաստատելու մասին» № 609-Ն հրաման Հավելված № 2*** | |
| ***12-րդ կետի պահանջ․*** *«Շրջանավարտներին ուսումնական հաստատության կողմից դիպլոմները տրվում են անձնագրի կամ անձը հաստատող այլ փաստաթղթերի ներկայացմամբ կամ այլ անձի` նոտարական վավերացմամբ հաստատված լիազորագիր ներկայացնելու դեպքում:»:* | ***Հյուսիսային համալսարան*** |
| ***19-րդ կետի պահանջ․*** *«Ուսումնական հաստատություններում դիպլոմների ստացման և բաշխման հաշվառումը կատարվում է հատուկ մատյաններում, որոնցում գրառվում են հետևյալ տվյալները՝ 1) Դիպլոմի գրանցման հերթական համարը, 2) Դիպլոմ ստացողի անունը, հայրանունը, ազգանունը, 3) Մասնագիտության անվանումը, որակավորումը, 4) Դիպլոմի համարը, 5) Պետական քննական հանձնաժողովի արձանագրության տարին, ամսաթիվը, 6) Փաստաթուղթ ստացող անձի ստորագրությունը:*  *Մատյանների էջերը համարակալվում, կարվում և կնքվում են»:* | ***Հյուսիսային համալսարան*** |
| ***20-րդ կետի պահանջ․*** *«Դիպլոմները գրանցվում և պահվում են ուսումնական հաստատություններում որպես հատուկ հաշվառման փաստաթուղթ..:»։* | ***Հյուսիսային համալսարան*** |
| ***22-րդ կետի պահանջ****. «Դիպլոմների բաշխումից հետո պետական և ոչ պետական ուսումնական հաստատության տնօրենը հաշվետվություն է ներկայացնում գրությամբ՝ նախարարի կամ աշխատակազմի ղեկավարի անունով…»։* | ***Ավիաուսումնական կենտրոն,***  ***Հյուսիսային համալսարան,***  ***Լոռու տարածաշրջանային պետական քոլեջ*** |
| ***ՀՀ կրթության և գիտության նախարարի 2011 թվականի դեկտեմբերի 5-ի «Նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատություններում ուսումնառությունն անավարտ թողած անձի ուսանողական իրավունքի վերականգնման կարգը հաստատելու մասին» № 1278-Ն հրամանի Հավելված*** | |
| ***26-րդ կետի պահանջ․*** *«Հաստատությունը` յուրաքանչյուր ուսումնական կիսամյակի ավարտին, Լիազորված մարմնին է ներկայացնում ուսանող(ներ)ի ուսանողական իրավունքի վերականգնման վերաբերյալ հաշվետվություն` նշելով ուսանողական իրավունքի վերականգնման հիմքը, կրթական ծրագիրը, կիսամյակը, ուսուցման ձևը, մասնագիտությունը»։* | ***Ավիաուսումնական կենտրոն,***  ***Արմավիրի արվեստի պետական քոլեջ*** |
| ***41-րդ կետի (փոփ․՝ Կրթ.ԳՄՍՆ,15.08.2023,N 105-Ն) պահանջ․*** *«Հաստատությունը` ուսանողին հրամանագրելուց հետո 3 աշխատանքային օրվա ընթացքում տեղեկատվությունը մուտքագրում է կրթության տեղեկատվական համակարգ, իսկ յուրաքանչյուր ուսումնական կիսամյակի ավարտից հետո 10 օրյա ժամկետում Լիազորված մարմնին է ներկայացնում ուսանող(ներ)ի ուսանողական իրավունքի վերականգնման վերաբերյալ հաշվետվություն` նշելով ուսանողական իրավունքի վերականգնման հիմքը, կրթական ծրագիրը, կիսամյակը, ուսուցման ձևը, մասնագիտությունը և որակավորումը:»։* | ***Արմավիրի արվեստի պետական քոլեջ*** |
| ***ՀՀ կրթության և գիտության նախարարի 2010 թվականի հոկտեմբերի 1-ի «Ուսանողների (ունկնդիրների) մեկ մասնագիտական ուսումնական հաստատությունից այլ ուսումնական հաստատություն տեղափոխման կարգը հաստատելու մասին» № 1455-Ն հրամանի Հավելված*** | |
| ***9-րդ կետի պահանջ․*** *«Ուսումնական հաստատությունը յուրաքանչյուր ուսումնական տարվա ավարտին պետական կառավարման լիազոր մարմնին է ներկայացնում ուսանողների տեղափոխման վերաբերյալ հաշվետվություն` նշելով տեղափոխման հիմքը, կրթական ծրագիրը, ուսուցման ձևը, մասնագիտությունը»:* | ***Ավիաուսումնական կենտրոն,***  ***Կապանի թիվ 3 հատուկ կրթահամալիր*** |
| ***10-րդ կետի պահանջ․*** *«Մանկավարժական աշխատողների յուրաքանչյուր անդամ առնվազն հինգ տարին մեկ անգամ ենթակա է վերապատրաստման։»։* | ***Ավիաուսումնական կենտրոն*** |
| ***13-րդ կետի պահանջ․*** *«Տնօրենը, տվյալ տարվա մինչև հունվարի 30-ը ներառյալ, մանկավարժական աշխատողների 20%-ի անվանացանկը /զբաղեցրած պաշտոնը, կոնտակտային տվյալները/ ներկայացնում է վերապատրաստող կազմակերպություն։»։* | ***Ավիաուսումնական կենտրոն*** |

Խախտումները վերացնելու նպատակով տեսչական մարմնի ղեկավարի համապատասխան կարգադրագրերով **2 (40%)** ուսումնական հաստատությունների տրվել են **2 (5%)** հանձնարարականներ, որոնք վերաբերել են համապատասխան որակավորմամբմանակավարժական աշխատողների նշանակմանը և մանկավարժական աշխատողների վերապատրաստմանը։ Արձանագրված խախտումներից **40-ը (95%)** վերացման ենթակա չեն:

## 3.6. ԿՏՄ կողմից ստուգումների տարեկան ծրագրով իրականացված ստուգումների արդյունքում ԿՏՄ ղեկավարի կարգադրագրերով տրված հանձնարարականների և հաստատություններից 2024 թվականի IV եռամսյակում ստացված կատարողականների համադրման արդյունքներ

2024 թվականի IV եռամսյակը, որպես հանձնարարականների կատարողականների ներկայացման ժամկետ, սահմանվել է 35դպրոցների 140հանձնարարականների համար:

ԿՏՄ-ում ստացվել է տեղեկատվություն 18 (51%) դպրոցների 66 (47%) հանձնարարականների վերաբերյալ, չի ներկայացվել՝ 17 (49%) դպրոցների 74 (53%) հանձնարարականների կատարման վերաբերյալ։

Ըստ ներկայացված կատարողականների (հավաստող փաստաթղթերի)՝ 66 հանձնարարականներից՝

* կատարվել է 26-ը (39%),
* կատարվել է մասամբ՝ 28-ը (42%),
* չի կատարվել 12-ը (18%)։

Կատարված հանձնարարականները վերաբերել են՝

* 8-ը (31%)՝ մանկավարժական աշխատողների նշանակմանը,
* 5-ը (19%)՝ աշակերտական խորհրդի ձևավորմանը և գործունեությանը,
* 3-ականը (12-ական %)՝ վարչական աշխատողի ուսումնական ծանրաբեռնվածությանը, պաշտոնային պարտականությունների կատարմանը, առարկայական մեթոդական միավորումների գործունեությանը,
* 2-ականը (7-ական %)՝ մանկավարժական խորհրդի ձևավորմանը և գործունեությանը, հաստիքների հատկացմանը։

Մասամբ կատարված հանձնարարականները վերաբերել են․

* 16-ը (%)՝ պաշտոնային պարտականությունների կատարմանը,
* 7-ը (%)՝ մանկավարժական աշխատողների նշանակմանը,
* 5-ը (%)՝ վարչական աշխատողի ուսումնական ծանրաբեռնվածությանը։

Չկատարված հանձնարարականները վերաբերել են․

* 4-ականը (33-ական %)՝ մանկավարժական աշխատողների նշանակմանը, պաշտոնային պարտականությունների կատարմանը,
* 3-ը (25%)՝ տնօրենի պաշտոնային պարտականությունների կատարմանը,
* 1-ը (8%)՝ մանկավարժական խորհրդի ձևավորմանը և գործունեությանը։

Կատարողականների համադրման արդյունքում իրականացվել է դպրոցների ռիսկերի վերագնահատում` համաձայն ՀՀ կառավարության 2019 թվականի օգոստոսի 22-ի «Հայաստանի Հանրապետության կրթության տեսչական մարմնի` ռիսկի վրա հիմնված ստուգումների մեթոդաբանությունը և ռիսկայնությունը որոշող չափա­նիշների ընդհանուր նկարագիրը հաստատելու մասին» N 1153-Ն որոշման 40-44-րդ կետերի պահանջների:

## 3.7.Վարչական վարույթների քանակը, դրանց հարուցելու հիմքերը

ԿՏՄ-ում ստացված 13 դիմումների և 1 ահազանգի հիման վրա 2024 թվականի IV եռամսյակում հարուցվել է 14 վարչական վարույթ։ Վարույթների արդյունքում կրթության բնագավառը կարգավորող օրենսդրության պահանջների խախտումներ հայտնաբերվել են 10 ուսումնական հաստատություններում (2 մանկապարտեզ, 7 դպրոց, 1 քոլեջ)**,** որոնց վերաբերյալ կազմվել է 10վարչական ակտ՝ կարգադրություն:

Ուսումնական հաստատությունների տնօրեններին և համապատասխան լիազորված մարմինների ղեկավարներին տրամադրվել է վարույթի արդյունքը՝ կարգադրությունը (լիազորված մարմնի ղեկավարին՝ պատճենը)։

Իրականացված վարույթների արդյունքում վերոնշյալ 10 ուսումնական հաստատություններում արձանագրվել են 75 խախտումներ, որոնք վերացնելու նպատակով ԿՏՄ ղեկավարի համապատասխան կարգադրություններով տրվել են 44հանձնարարականներ։

Վարչական վարույթներից 4-ը (40%) կարճվել են, 3-ը՝ ընթացքի մեջ են։

## 3.8. Տնտեսավարող սուբյեկտների կողմից առավել հաճախ կրկնվող օրենսդրության պահանջների խախտումները, ինչպես նաև դրանց պատճառները, տարածվածությունը

***Նախադպրոցական կրթության ոլորտում*** իրականացված ստուգումների արդյուքնում առավել հաճախ կրկնվող 3 խախտումների (նաև ըստ տարածվածության՝ մանկապարտեզների թվի) քանակական պատկերն այսպիսին է՝

* *ֆիզիկական միջավայրի անհամապատասխանություն նախադպրոցական կրթության պետական կրթական չափորոշչին՝ 23 խախտում 2 (50%) մանկապարտեզում*,
* *մեթոդիստի պաշտոնային պարտականությունների չկատարում՝ 12-ը (23%) խախտում 1 (25%) մանկապարտեզում,*
* *մանկավարժական աշխատողների թափուր պաշտոնների մրցույթի ընթացակարգ՝ 9-ը (17%) խախտում 1 (25%) մանկապարտեզում։*

***Հանրակրթության ոլորտում*** իրականացված ստուգումների արդյուքնում առավել հաճախ կրկնվող 3 խախտումների (նաև ըստ տարածվածության՝ դպրոցների թվի) քանակական պատկերն այսպիսին է՝

* *մանկավարժական աշխատողների պաշտոնային պարտականությունների կատարում՝ 375 (35%) խախտում 43 (90%) դպրոցում (այդ թվում՝ գրադարանավարի պաշտոնային պարտականություններին վերաբերող 133 (6%) խախտում՝ 37 (39%) դպրոցում),*
* *մանկավարժական աշխատողների նշանակում՝ 154 (15%) խախտում 31 (65%) դպրոցում,*
* *խորհրդակցական մարմինների ձևավորում և գործունեություն՝ 138 (13%) խախտում 27 (56%) դպրոցում*:

***Նախնական մասնագիտական (արհեստագործական) և միջին մասնագիտական կրթության ոլորտներում*** իրականացված ստուգումների արդյունքում առավել հաճախ կրկնվող 3 խախտումները (նաև ըստ տարածվածության՝ հաստատությունների թվի) վերաբերում են՝

* *կրթության շարունակականությանը՝* ***15 (36%)*** *խախտում* ***4******(80%)*** *հաստատությունում,*
* *ուսանողների ընդունելությանը՝* ***7 (17%)*** *խախտում* ***3******(60%)*** *հաստատությունում,*
* *ավարտական փաստաթղթերի պատվիրմանը, բաշխմանը, լրացմանը, հաշվառմանը և պահպանմանը՝* ***6 (14%)*** *խախտում* ***3******(60%)*** *հաստատությունում*

***3.9. Տնտեսավարող սուբյեկտների և դրանց ծառայողների նկատմամբ կիրառված պատասխանատվության միջոցներ***

2024 թվականի IV եռամսյակում ԿՏՄ կողմից իրականացված վերահսկողական գործառույթների արդյունքում լիազոր մարմնի կողմից 4 ուսումնական հաստատությունների տնօրենների նկատմամբ կիրառվել են կարգապահական տույժեր (աղյուսակ 9).

***Աղյուսակ 9***

|  |  |  |  |
| --- | --- | --- | --- |
| ***N*** | ***Ուսումնական հաստատության անվանումը*** | ***Պաշտոնը*** | ***Կիրառված կարգապահական տույժը*** |
| ***1.*** | ***Երևանի Խ․ Աբովյանի անվան հ. 84 հիմնական դպրոց*** | ***Տնօրեն*** | ***Խիստ նկատողություն*** |
| ***2.*** | ***ՀՀ Արարատի մարզի Արտաշատ քաղաքի Հովհաննես Թումանյանի անվան հ. 2 հիմնական դպրոց*** | ***Տնօրեն*** | ***Ազատվել է զբաղեցրած պաշտոնից*** |
| ***3.*** | ***ՀՀ Արմավիրի մարզի Դաշտի միջնակարգ դպրոց*** | ***Տնօրեն*** | ***Նկատողություն*** |
| ***4.*** | ***ՀՀ Արագածոտնի մարզի Աշտարակ համայնքի թիվ 1 Մանուշակ մանկապարտեզ*** | ***Տնօրեն*** | ***Ազատվել է զբաղեցրած պաշտոնից*** |

|  |
| --- |
| *Այլ գործառույթներ* |

*4.1. Սովորողների մնացորդային գիտելիքների ստուգում Հայոց լեզու և «Մաթեմատիկա» առարկաներից*

2024 թվականի IV եռամսյակում ստուգված 25 դպրոցների 6, 9, 11 դասարանների սովորողների նախորդ տարվա մնացորդային գիտելիքների մակարդակը որոշելու նպատակով ԿՏՄ կողմից տրվել են գրավոր աշխատանքներ «Հայոց լեզու» (Մայրենի) և «Մաթեմատիկա» («Հանրահաշիվ», «Երկրաչափություն») առարկաներից (գծապատկեր 2):

*«Մաթեմատիկա» առարկայի առաջադրանքները կազմվել են նախորդ տարվա անցած նյութին համապատասխան, իսկ «Հայոց լեզու» առարկայից տրված թելադրության տեքստերը վերցվել են նախորդ դասարանում յուրացրած նյութերից:*

Հայոց լեզվի թելադրությանը մասնակցած 2927սովորողներից «Գերազանց» են գնահատվել 164-ը (5․6%), Լավ՝ 547-ը (18․7%), Բավարար՝ 704-ը (24.1%), Անբավարար՝ 1512-ը (51․6%):

Մաթեմատիկայի գրավոր աշխատանքին մասնակցած 2893 սովորողներից Գերազանց են գնահատվել 101-ը (3․5%), Լավ՝ 296-ը (10.2%), Բավարար՝ 1068-ը (36․9%), Անբավարար՝ 1428-ը (49.4%):

***Գծապատկեր 2***

Սովորողների գրավոր աշխատանքների միջին գնահատականներն ըստ առարկաների և դասարանների ներկայացված են գծապատկեր 3-ում:

***Գծապատկեր 3***

Ըստ գծապատկեր 3-ի տվյալների՝ **Հայոց լեզու** առարկայի թելադրության ամենացածր արդյունքը գրանցվել է 6-րդ դասարանում, իսկ ամենաբարձրը՝ 11-րդ դասարանում: **«Մաթեմատիկա»** առարկայի գրավոր աշխատանքների ամենացածր արդյունքը գրանցվել է 9-րդ դասարանում, իսկ ամենաբարձրը՝ 11-րդ դասարանում: Ըստ գծապատկեր 3-ի տվյալների՝ **Հայոց լեզու** առարկայի թելադրության միջին գնահատականները հիմնականում բարձր են **«Մաթեմատիկա»** առարկայի գրավոր աշխատանքների համապատասխան գնահատականներից:

Միջին գնահատականը հայոց լեզվի թելադրությունից կազմել է 4․3, իսկ մաթեմատիկայի գրավոր աշխատանքից՝ 4.1 միավոր:

Գրավոր աշխատանքների արդյունքներն, ըստ առարկաների և դասարանների (տոկոսային համամասնությամբ), ներկայացված են 4-րդ և 5-րդ գծապատկերներում

***Գծապատկեր 4***

Ըստ գծապատկեր 4-ի տվյալների` կարող ենք նշել, որ Հայոց լեզու առարկայի թելադրությունից «Գերազանց» գնահատականների տոկոսային թիվն ամենաբարձրն է 6-րդ դասարանում: «Գերազանց» գնահատականների տոկոսային թիվը ամենացածրն է 11-րդ դասարանում:

***Գծապատկեր 5***

Ըստ գծապատկեր 5-ի տվյալների` Մաթեմատիկա առարկայի «Գերազանց» գնահատականների ամենաբարձր տոկոսային թիվը գրանցվել է 11-րդ դասարանում (5․6%), «Գերազանց» գնահատականների տոկոսային թիվը ամենացածրն է 6-րդ դասարանում՝ (2․1%), իսկ Անբավարար գնահատականներինը՝ ամենաբարձրը 9-րդ դասարանում՝ (53․7%):

Հարկ է նշել, որ Գերազանց և Լավ գնահատականների տոկոսային թվերն ավելի բարձր են հայոց լեզվի դեպքում։ Մաթեմատիկայի դեպքում բարձր են Բավարար և Անբավարար գնահատականների տոկոսային թվերը։

Համեմատելով ԿՏՄ կողմից տրված գրավոր աշխատանքի արդյունքները այդ սովորողների նույն առարկաների նախորդ տարվա տարեկան գնահատականների հետ (գնահատականները վերաբերում են նույն սովորողների նախորդ ուստարում յուրացրած գիտելիքներին)՝ ստացել ենք հետևյալ պատկերները (գծապատկերներ 6,7).

***Գծապատկեր 6***

***Գծապատկեր 7***

Գրանցված արդյունքներն անհամեմատ ցածր են ԿՏՄ կողմից տրված գրավոր աշխատանքների դեպքում:

***4.2. «Աջակցություն ուսուցման կազմակերպմանը» (ԱՈՒԿ) ծրագիրը***

2024 թվականի IV եռամսյակում ստուգված **20** դպրոցներում՝ ԱՈՒԿ ծրագրի շրջանակում՝ դասալսողների ներկայացրած եզրակացությունների, ինչպես նաև նրանց աշակերտների գրավոր աշխատանքների արդյունքների հիման վրա գնահատվել է **131** ուսուցիչ։ Դասալսումներ են իրականացվել հայոց լեզվի և գրականության **68** և մաթեմատիկայի **63** ուսուցիչների մոտ: Յուրաքանչյուր ուսուցչի մոտ իրականացվել է առնվազն **5** դասալսում:

Ուսուցիչների գնահատումն իրականացվել է 4 միավորային (4՝ «Գերազանց», 3՝ «Լավ», 2՝ «Բավարար», 1՝ «Անբավարար») սանդղակով: Դասալսումների արդյունքում **հայոց լեզվի 61** ուսուցիչներից «Գերազանց» գնահատվողներ չեն եղել, **մաթեմատիկայի 49** ուսուցիչներից գերազանց են գնահատվել **3-ը** (6․1**%**), «Անբավարար» արդյունք գրանցվել է հայոց լեզվի և գրականության **3 (4․9%),** մաթեմատիկայի **1(2%)** ուսուցչի մոտ։

Ուսուցիչների գնահատման միջինացված արդյունքներն, ըստ առարկաների, ունեն հետևյալ պատկերը (աղյուսակ 10)․

***Աղյուսակ 10***

|  |  |  |
| --- | --- | --- |
| ***Ուսուցիչների գնահատման միջին արդյունքներ՝ ըստ առարկաների*** | | |
| ***Բնութագրիչներ*** | ***Հայոց լեզու*** | ***Մաթեմատիկա*** |
| *Ուսուցիչների՝ ՏՀՏ իմացությունն ու կիրառումը ուսուցման ընթացքում* | *3*  *«Լավ»* | *2․8*  *«Լավ»* |
| *Դասերի արդյունավետությունը* | *3․3*  *«Լավ»* | *3․1*  *«Լավ»* |
| *Ուսուցչի դասավանդած բոլոր դասարաններում ստուգման ընթացքում տրված գրավոր աշխատանքներից անբավարար (0-3) գնահատված սովորողների միջին տոկոսային թվի հաշվարկային գնահատականը (0-10%՝ 4, 11-20%՝ 3, 21-35%՝ 2, 36% և ավելին` 1)* | *1․2*  *«Բավարար»* | *1․3*  *«Բավարար»* |
| *Ստուգման ընթացքում տրված գրավոր աշխատանքներից և նույն սովորողների՝ տվյալ առարկայի նախորդ տարվա տարեկան «Անբավարար» գնահատականների տարբերության հաշվարկային միավորը**(0-10%՝ 4, 11-20%՝ 3, 21-35%՝ 2, 36% և ավելին՝ 1)* | *1․2*  *«Անբավարար»* | *1․3*  *«Բավարար»* |
| ***Ուսուցիչների միջին գնահատական*** | ***2.1***  ***«Բավարար»*** | ***2.2***  ***«Բավարար»*** |

Դասալսողների կողմից ներկայացված դասալսումների եզրակացությունների հիման վրա, յուրաքանչյուր դպրոցի մասով, կատարվել են վերլուծություններ։ Վերլուծությունների արդյունքում վերհանված հիմնական խնդիրները, ըստ գնահատման ձևաթղթի բաժինների, այսպիսին են՝

**Ա) Ուսումնական նպաստավոր միջավայր**

* Դասարանի կահավորանքը որոշ դեպքերում հարմարեցված չէ ուսումնական գործունության տեսակներին, ինչպես նաև բոլոր սովորողների կարիքներին:
* ՏՀՏ միջոցները, ինչպես նաև ուսումնաօժանդակ նյութերը դասաժամին հիմնականում կամ չեն կիրառվում, կամ կիրառվում են ոչ արդյունավետ։
* Դասաժամի ոչ ճիշտ պլանավորումը, մասնավորապես՝ ժամանակի ոչ ճիշտ բաշխումը, աշխատանքային հստակ կանոների սահմանումը հաճախ հանգեցնում են դասի արդյունավտության նվազեցմանը։

**Բ) Դասավանդում**

* Ոչ բոլոր սովորողներն են ներգրավված դասերին:
* Դասերին հաճախ հստակ չեն սահմանվում դասի նպատակները, վերջնարդյունքները, որոշ դեպքերում դասարանային առաջադրանքները և կիրառվող մեթոդները միտված չեն վերջնարդյունքների ապահովմանը:
* Թույլ են արտահայտված միջառարկայական կապերը և կապը առօրյայի հետ։
* Սովորողների ընկալման կամ իմացության մակարդակի ստուգումը հաճախ մակերեսային է իրականացվում, չեն պահանջվում հիմնավորումներ:
* Չեն կիրառվում գնահատման տարբեր ձևեր և մեթոդներ, հաճախ գնահատականները չեն հիմնավորվում կամ չեն մեկնաբանվում։
* Հետադարձ կապի ապահովումը որոշ դեպքերում թույլ է։

**Գ) Կարողունակությունների ձևավորում**

* Հաճախ առաջադրվող հարցերն ու առաջադրանքները, դասերին կիրառվող մեթոդները միտված չեն սովորողների քննադատական և ստեղծագործական մտածողության զարգացմանը։
* Ոչ բոլոր սովորողներին են տրվում իրենց սեփական կարծիքը հայտնելու, ընտրության, դերեր և պարտականություններ ստանձնելու հնարավորություններ:

Դպրոցներում իրականացված գնահատման արդյունքների վերաբերյալ վերլուծությունները՝ սովորողների առաջադիմության և դասավանդման արդյունավետության բարձրացմանը միտված առաջարկներով, տրամադրվել են դպրոցների տնօրեններին: Առաջարկները հիմնականում վերաբերել են ուսումնական նպաստավոր միջավայրի և դասավանդման գործընթացի բարելավմանը, սովորողների ինքնուրույնության, համագործակցության, քննադատական և ստեղծագործական մտածողության զագացմանը նպաստող կարողունակությունների ձևավորմանը:

***4.3. Ներառական կրթական միջավայրի գնահատում***

48 դպրոցներում իրականացված ստուգումների շրջանակում ԿՏՄ-ն կիրառել է հանրակրթական ուսումնական հաստատության ներառական կրթական միջավայրի գնահատման ձևաթուղթը (Ուսումնական միջավայր, «Ֆիզիկական միջավայր» հավելվածներ):

Ներառական կրթական միջավայրը գնահատվել է 48 դպրոցներից 38-ում, որտեղ սովորում են ինտելեկտուալ, հենաշարժական, ձայնի, խոսքի խնդիրներ ունեցող 283 երեխաներ:

Գնահատման ձևաթղթի Ուսումնական միջավայր և «Ֆիզիկական միջավայր» հավելվածներում թիրախավորվել են կրթության առանձնահատուկ պայմանների կարիք ունեցող (ԿԱՊԿՈւ) սովորողների ուսուցման գործընթացի կազմակերպման համար իրականացվող (մատուցվող) ծառայությունները՝ դպրոցական և տարածքային մակարդակներում։

Ուսումնական միջավայրի գնահատման արդյունքում պարզվել է, որ դպրոցներում առկա են բացթողումներ՝

* արտակարգ ընդունակություններ դրսևորած սովորողների հայտնաբերման ուղղությամբ ձեռնարկված միջոցների և ուսումնառության լրացուցիչ պայմանների ապահովման,
* հաստատության երկարօրյա խմբերում սովորողների ընդգրկման,
* մանկավարժահոգեբանական աջակցության ծառայությունների կազմակերպման և մատուցման,
* սովորողի՝ անհատական ուսումնական պլանով (ԱՈՒՊ) նախատեսված արդյունքների ամփոփման,
* ԱՈՒՊ-ով սահմանված աջակցության ծառայությունների տրամադրման,
* սովորողի մոտ առկա դժվարությունների հաղթահարման աշխատանքների (ձևերի և մեթոդաբանության),
* կրթական ծառայությունների մատչելիության, ներառականության, որակի ու արդյունավետության բարձրացման հարցերով առաջարկներ ներկայացնելու, սեփական նախաձեռնությամբ լրացուցիչ գործառույթներ իրականացնելու ուղղություններով:

Գնահատված բնութագրիչների (գործառույթների) վերլուծության արդյունքում առանձնացվել են դպրոցների կողմից արդյունավետ իրականացվող և զարգացման ենթակա գործառույթները:

**Արդյունավետ իրականացվող գործառույթները,** չնայած առկա բացթողումներին, հիմնականում վերաբերում են ԿԱՊԿՈւ սովորողների ուսուցման գործընթացի կազմակերպման համար իրականացվող ծառայություններին՝ դպրոցական և տարածքային մակարդակներում, ինչպես նաև ֆիզիկական միջավարի ապահովմանը վերաբերող բնութագրիչներին՝ դպրոցում առկա մատչելի ուսումնական նյութերի հասանելիությանը, դիդակտիկ նյութերի, գրատախտակի գրառումների, էկրանին ցուցադրվող նյութերի տեսանելիությանը,մանկավարժահոգեբանական աջակցության ծառայությունների համար առանձնացված կահավորված տարածքների առկայությանը։

***Զարգացման ենթակա գործառույթները հիմնականում վերաբերում են*** կրթության առանձնահատուկ պայմանների կարիք ունեցող սովորողների ուսուցման գործընթացի կազմակերպմանհամար ***ֆիզիկական միջավայրի ապահովմանը։***

Դպրոցներն հիմնականում ապահովված չեն՝

* ԿԱՊԿՈՒ սովորողների համար օժանդակող տեխնոլոգիաներով և սարքավորումներով, լաբորատորիաների, սանհանգույցների, ճաշարանի, գրադարանի և այլ տարածքների նույնականացման համար գրավոր կամ պատկերային ցուցանակներով և նշաններով (տեսողության խանգարումներ ունեցող սովորողների համար՝ բրալյան գիր, ուռուցիկ տառատեսակով տպագիր և ուռուցիկ պատկերագրով),
* տեսողության խանգարումներ ունեցող սովորողների համար՝ դեղին գծերով, ուղենշող սալիկներով, տարածական կողմնորոշման ձայնային ազդանշաններով,
* սայլակով տեղաշարժվող սովորողների համար՝ անմիջապես դպրոցի մուտքի մոտ, աստիճանների կողքից՝ չսայթաքող, դիմացկուն թեքահարթակով,
* հարկից հարկ տեղափոխվելու համար մատչելիությունն ապահովող վերելակով, այլ սարքավորումներով և հարմարանքներով,
* սովորողների (այդ թվում՝ կրթության առանձնահատուկ պայմանների կարիք ունեցող սովորողների) ազատ տեղաշարժն ու կրթական գործընթացին նրանց ակտիվ մասնակցությանը հարմարեցված մատչելի միջավայրով, այդ թվում՝ մատչելի տարածքով և գույքով դասասենյակներով, լաբորատորիաներով, ճաշարանով, մարզադահլիճով, գրադարանով և սանհանգույցներով,
* ռեսուրս-սենյակով՝ առնվազն 25-30 քմ տարածքով, ապահովված բնական և արհեստական լոււսավորությամբ, անվտանգ, հարմարավետ գույքով, պարագաներով, սարքավորումներով**։**

Գնահատման արդյունքների վերլուծությունները տրամադրվել են ՀՀ մարզպետներին, Երևանի քաղաքապետին՝ զարգացման ենթակա գործառույթները (բնութագրիչները) բարելավելու ուղղությամբ միջոցներ ձեռնարկելու առաջարկությամբ: Մարզպետներից և Երևանի քաղաքապետից ստացվել են պատասխան գրություններ:

**ՀՀ մարզպետներից ստացված գրությունների համաձայն՝** ներառական կրթական միջավայրի գնահատման գործընթացի իրականացման արդյունքների վերլուծության արդյունքում վեր հանված խնդիրների վերացման նպատակով տնօրեններին հանձնարարվել է ողջամիտ ժամկետում վերացնել արձանագրված թերությունները և արդյունքների մասին տեղեկացնել, ուսումնական գործընթացը կազմակերպելիս առաջնորդվել բացառապես ՀՀ օրենսդրությամբ սահմանված պահանջներով:

Միաժամանակ տեղեկացվել է տեսչական մարմնին, որ որոշ դեպքերում գնահատված դպրոցների ուսումնական մասնաշենքերի ճարտարապետահատակագծային և կոնստրուկտիվ լուծումները այնպիսին են, որ հնարավոր չէ մոնտաժել հարակից հարկ տեղափոխվելու համար վերելակ կամ մատչելիությունն ապահովող այլ սարքավորումներ և հարմարանքներ, որոշ դեպքերում էլ՝ գնահատված դպրոցը ներառվել է ՀՀ կառավարության 300 դպրոցների և 500 մանկապարտեզների կառուցման, վերակառուցման ծրագրում: Նոր շենքի կառուցումը կապահովի համապատասխան ֆիզիկական միջավայր՝ ներառական կրթությունը լիարժեք իրականացնելու համար:

**Երևանի քաղաքապետից ստացված գրության համաձայն**՝ հաշվի առնելով ՀՀ կրթության, գիտության, մշակույթի և սպորտի նախարարի 2022 թվականի դեկտեմբերի 7-ի «Հանրակրթական ուսումնական հաստատությունների՝ պետական բյուջեի միջոցներից ֆինանսավորման գործակիցներն ու նորմատիվները հաստատելու մասին» N 79-Ն հրամանի հավելվածի 9-րդ կետի «ի» և «լ» պարբերություններով նախատեսված դրույթները՝ ֆիզիկական միջավայրի հարմարեցումների համար նախատեսված ծախսերի ֆինանսավորումը 2024 թվականի մասով ապահովելու, ինչպես նաև միջնաժամկետ կտրվածքով ծախսերի պլանավորում կատարելու նպատակով Երևանի քաղաքապետարանի կողմից ներկայացվել են համապատասխան առաջարկություններ:

***4.4. Կրթության որակի գնահատում***

Արհեստագործական և միջին մասնագիտական ուսումնական հաստատություններում իրականացված կրթության որակի գնահատման արդյունքները ամփոփվել են 5 ուսումնական հաստատությունների դեպքում:

Կրթության որակի գնահատման տվյալների վերլուծության արդյունքում առանձնացվել են այն խնդիրները, որոնք կարող են ազդել միջին մասնագիտական հաստատություններում մրցունակ մասնագետների պատրաստման որակի վրա: Ըստ գնահատման արդյունքների համադրման ու վերլուծության, ձևաթղթերի և հարցաթերթերի տվյալների՝ հաստատություններում առկա են գործընթացներ, որոնց արդյունավետությունը նկատելի է (ուժեղ կողմեր), սակայն միաժամանակ առկա են գործընթացներ, որոնք ունեն բարելավման անհրաժեշտություն (զարգացման ենթակա գործառույթներ).

***Քոլեջներում՝ որպես ուժեղ կողմեր հիմնականում նշվել են.***

1. ուսանողների բավարարվածության բարձր մակարդակը հաստատությունում տրամադրվող տեսական և գործնական գիտելիքներից, կիրառվող մանկավարժական մեթոդներից,
2. ուսանողների անվտանգության ապահովումը,
3. գնահատման մեթոդների կիրառումը,
4. հաստատության խիստ վերահսկողությունն ուսանողների հաճախումների նկատմամբ,
5. ուսանողների ինքնուրույնությունն ու ակտիվությունը դասախոսների կողմից խրախուսվելը,
6. ուսանողների գիտելիքներին, կարողություններին և հմտություններին համապատասխան դասավանդողների գնահատումը,
7. ավարտական կուրսում պրակտիկաների արդյունքում բարձր առաջադիմություն ցուցաբերած ուսանողների թվի՝ երեք ուստարիներին գրանցած բարձր արդյունքը,
8. պետական ամփոփիչ ստուգումների արդյունքում տվյալ մասնագիտության բարձր առաջադիմություն ունեցող շրջանավարտների թվի աճման դինամիկան,
9. տվյալ մասնագիտության մասնագիտական առարկաների համապատասխան որակավորում ունեցող մանկավարժների առկայությունը,
10. բոլոր ուստարիներին քոլեջի կողմից տվյալ մասնագիտության գծով ներգրավված սոցիալական գործընկերների թվի գրանցած բարձր արդյունքը,
11. տվյալ մասնագիտության գծով ներգրավված սոցիալական գործընկերների կազմից քոլեջի ուսանողներին կամ շրջանավարտներին՝ իր մոտ աշխատանքի ընդունած գործատուների թվի գրանցած բարձր արդյունքը:

***Քոլեջներում՝ որպես զարգացման ենթակա գործառույթներ հիմնականում նշվել են*.**

1. վերջին հինգ տարում տվյալ մասնագիտական առարկաներից վերապատրաստված մանկավարժների և գիտական կոչում ունեցող մանկավարժների միջին արդյունքը,
2. տվյալ մասնագիտությամբ լրացուցիչ կրթական ծրագրերի բացակայությունը,
3. նյութատեխնիկական, այդ թվում՝ նաև ՏՏ բազայի մասամբ բարելավումը,
4. տվյալ մասնագիտության մասնագիտական առարկաների համապատասխան որակավորում չունեցող մանկավարժների առկայությունը,
5. մասնագիտության ուսանողների ավարտական կուրսում ավելի ցածր առաջադիմություն ցուցաբերելը,
6. բարձր առաջադիմություն ունեցող ուսանողների՝ ըստ քանակական դինամիկայի գրանցած միջին արդյունքը,
7. ավարտական կուրսում պրակտիկաների արդյունքում բարձր առաջադիմություն ցուցաբերած ուսանողների թվի՝ երեք ուստարիներին գրանցած միջին արդյունքը,
8. պետական ամփոփիչ ստուգումներից բարձր առաջադիմություն ցուցաբերած՝ տվյալ մասնագիտության շրջանավարտների թիվը հաստատության բարձր առաջադիմությամբ ընդհանուր շրջանավարտների թվի համեմատությամբ միջին թվաբանականով 50%-ից ցածր արդյունքը,
9. հաստատության և մասնագիտության գերազանցության դիպլոմով ավարտած շրջանավարտների բացակայությունը,
10. կարիերայի ուղղորդման կենտրոնի ոչ լիարժեք համագործակցությունը ուսանողների հետ,
11. ավարտական պրակտիկաների արդյունքում շրջանավարտներին աշխատանքի տեղավորման դեպքերի բացակայությունը կամ գրանցված դեպքերի ցածր արդյունքները տվյալ գործընկերոջ մոտ,
12. ուսանողների ինքնուրույնությունն ու ակտիվությունը դասախոսների կողմից մասամբ խրախուսելը։

Քոլեջների տնօրեններին ներկայացվել են նկարագրված ուղղությունների բարելավմանը միտված առաջարկություններ:

|  |
| --- |
| ***5. ԿՏՄ վերահսկողության ոլորտներում ռիսկերի առկա իրավիճակի վերլուծություն*** |

Ամփոփելով հաշվետվության 2-րդ, 3-րդ գլուխներում ներկայացված տվյալները՝ անդրադառնանք առկա ռիսկերին՝ ըստ վերահսկողության ոլորտների։

***Նախադպրոցական կրթության ոլորտ***

Հիմնական ռիսկերը, որոնք ստուգված ՆՈՒՀ-երում խոչընդոտ են հանդիսանում երեխաների կրթական իրավունքի պահպանմանը՝ վերաբերում են.

* ՆՈՒՀ-երում ֆիզիկական միջավայրի՝ նախադպրոցական կրթության չափորոշչի պահանջներին անհամապատասխանությանը (մարզադահլիճի, երաժշտության դահլիճի, բակում, հողամասում խաղային սարքավորումների, խաղերի խաղալիքների, գրադարանի բացակայություն),
* մանկապարտեզում՝ մանկավարժական աշխատողների հաստիքների բացակայության կամ պակաս հաստիքային միավորի առկայության պատճառով համապատասխան պաշտոնային պարտականությունների չկատարմանը կամ ոչ պատշաճ կատարմանը,
* նախակրթարաններում՝ մեթոդիստի, երաժշտության դաստիարակի, ֆիզկուլտուրայի հրահանգչի հաստիքների բացակայությանը՝ հետևաբար համապատասխան պաշտոնային պարտականությունների չկատարումներին,
* նախակրթարանի դաստիարակի հաստիքային միավորների տրամադրման չափի կարգավորումների բացակայությանը (4 կամ 5 ժամյա աշխատանքային ռեժիմի դեպքում):

***Հանրակրթության ոլորտ***

Հանրակրթության (միջնակարգ կրթության) ոլորտում հիմնական ռիսկերը

* համապատասխան որակավորում չունեցող մանկավարժական աշխատողների, իրենց պաշտոնային պարտականությունները ոչ պատշաճ կատարող վարչական, մանկավարժական աշխատողների առկայությունն է,
* կրթության առանձնահատուկ պայմանների կարիք ունեցող սովորողների համար ֆիզիկական միջավայրի ոչ բավարար ապահովվածությունը:

Այդ մասին են վկայում ոչ միայն դպրոցներում իրականացված վերահսկողական, այլև մյուս գործընթացների արդյունքները:

Մանավորապես.

* ստուգումների արդյունքում արձանագրված առավել հաճախ կրնվող խախտումները՝ ըստ թվի և տարածվածության՝ վերաբերում են մանկավարժական աշխատողների պաշտոնային պարտականությունների կատարմանը՝ 375 (35%) խախտում 43 (90%) դպրոցում (այդ թվում՝ գրադարանավարի պաշտոնային պարտականություններին վերաբերող 133 (6%) խախտում՝ 37 (39%) դպրոցում), մանկավարժական աշխատողների նշանակումներին՝ 154 (15%) խախտում 31 (65%) դպրոցում, խորհրդակցական մարմինների ձևավորմանը և գործունեությանը՝ 138 (13%) խախտում 27 (56%) դպրոցում,
* ըստ սովորողների «Հայոց լեզու» (Մայրենի) և «Մաթեմատիկա» («Հանրահաշիվ», «Երկրաչափություն») առարկաների մնացորդային գիտելիքների ստուգման արդյունքների՝ Անբավարար արդյունք է գրանցվել սովորողների համապատասխանաբար 51.6% և 49.4%-ի դեպքում:
* ըստ ԱՈւԿ ծրագրի շրջանակում իրականացված դասալսումների արդյունքների վերլուծության՝ դպրոցներում առկա են խնդիրներ թե՛ ուսումնական միջավայրի ապահովման, թե՛ դասավանդման և կարողունակությունների ձևավորման ուղղություններով:
* ըստ ներառական միջավայրի գնահատման արդյունքների վերլուծության՝ վեր են հանվել խնդիրներ ԿԱՊԿՈՒ սովորողների ուսուցման գործընթացի կազմակերպմանհամարանհրաժեշտֆիզիկական միջավայրի ապահովման, ինչպես նաևբացառիկ ընդունակություններ դրսևորած սովորողների հայտնաբերման ուղղությամբ ձեռնարկված միջոցների վերաբերյալ:

***Նախնական մասնագիտական (արհեստագործական) և միջին մասնագիտական կրթության ոլորտներ***

Նախնական մասնագիտական (արհեստագործական) և միջին մասնագիտական կրթության ոլորտում առկա ռիսկերը վերաբերում են հաստատություններում իրականացվող գործընթացներին: Մասնավորապես՝

* ստուգումների արդյունքում արձանագրված առավել հաճախ կրնվող խախտումները՝ ըստ թվի և տարածվածության՝ վերաբերում են կրթության շարունակականությանը (**15 (36%)** խախտում **4** **(80%)** հաստատությունում), ուսանողների ընդունելությանը (**7 (17%)** խախտում **3** **(60%)** հաստատությունում), ավարտական փաստաթղթերի պատվիրմանը, բաշխմանը, լրացմանը, հաշվառմանը և պահպանմանը (**6 (14%)** խախտում **3** **(60%)** հաստատությունում):
* ըստ կրթության որակի գնահատման արդյունքների վերլուծությունների՝ առկա են խնդիրներ հաստատության և մասնագիտության գերազանցության դիպլոմով ավարտած շրջանավարտների բացակայության, ավարտական կուրսում ավելի ցածր առաջադիմություն ցուցաբերելու, ուսանողների հետ կարիերայի ուղղորդման կենտրոնի ոչ լիարժեք համագործակցության, ավարտական պրակտիկաների արդյունքում շրջանավարտներին աշխատանքի տեղավորման դեպքերի բացակայության և այլ ուղղություններով:

|  |
| --- |
| ***6. Օրենսդրության մեջ լրացումներ և փոփոխություններ կատարելու մասին առաջարկություններ*** |

Այլ պետական մարմինների առաջարկներով ԿՏՄ կողմից լրամշակման առաջարկություններ և նկատառումներ են ներկայացվել մի շարք նորմատիվ իրավական ակտերի նախագծերի վերաբերյալ:

Մասնավորապես`

***ՀՀ վարչապետի աշխատակազմ***

* «Հանրագրերի մասին» օրենքի կիրարկումն ապահովելու ընթացքում առաջացած խնդիրները և դրանց լուծման վերաբերյալ առաջարկություններ ներկայացնելու մասին
* ՀՀ կառավարության «ՀՀ կառավարության 2014 թվականի դեկտեմբերի 18-ի N 1420-Ն որոշման մեջ լրացումներ և փոփոխություններ կատարելու մասին» որոշման,
* Ստանդարտների մշակման ծառայությունների 2025 թվականի պետական ծրագրի,
* «Ոստիկանության մասին» օրենքում փոփոխություններ և լրացում կատարելու մասին», «Տեղական ինքնակառավարման մասին» օրենքում լրացում կատարելու մասին» օրենքի նախագծի և հարակից օրենքների նախագծերի,

***ՀՀ կրթության, գիտության, մշակույթի և սպորտի (ԿԳՄՍ) նախարարություն***

* ՀՀ վարչապետի «Հանրակրթության մասին» օրենքում փոփոխություններ և լրացումներ կատարելու մասին» օրենքի կիրարկումն ապահովող միջոցառումների ցանկը հաստատելու մասին որոշման,
* ՀՀ կառավարության «2023 թվականին Լեռնային Ղարաբաղից բռնի տեղահանված ուսուցիչների օժանդակության ծրագիրը հաստատելու մասին» 2023 թվականի հոկտեմբերի 12-ի N 1756-Լ որոշման մեջ փոփոխություններ կատարելու մասին ՀՀ կառավարության որոշման,
* ՀՀ կառավարության «ՀՀ կառավարության 2023 թվականի փետրվարի 9-ի N 181-Ն որոշման մեջ փոփոխություններ և լրացումներ կատարելու մասին» որոշման,
* ՀՀ կառավարության «Մասնագիտական կրթության և ուսուցման ծրագրով աշխատանքի վրա հիմնված ուսումնառության շրջանակում գործնական աշխատանքային ուսուցում անցնող և որոշակի աշխատանք կատարող տասնվեցից մինչև տասնութ տարեկան անձանց՝ ալկոհոլային խմիչքների արտադրության մեջ, ինչպես նաև Հայաստանի Հանրապետության օրենսդրությամբ սահմանված ծանր, վնասակար, առանձնապես ծանր, առանձնապես վնասակար աշխատանքներում, ինչպես նաև մինչև տասնութ տարեկան անձանց համար ծանր և վնասակար համարվող աշխատանքներում ներգրավելու, նրանց առողջությունը և անվտանգությունը պահպանելու պայմանները սահմանելու մասին» որոշման,
* ԿԳՄՍ նախարարի 2011 թվականի ապրիլի 5-ի N 280-ն հրամանում փոփոխություններ կատարելու մասին,
* ԿԳՄՍ նախարարի «ԿԳՄՍ նախարարի 2022 թվականի հունիսի 9-ի N 20-Ն հրամանում փոփոխություններ և լրացումներ կատարելու մասին» հրամանի,
* ԿԳՄՍ նախարարի «ԿԳՄՍ նախարարի 2021 թվականի նոյեմբերի 29-ի N 81-Ն հրամանում փոփոխություններ և լրացումներ կատարելու մասին» հրամանի,
* ԿԳՄՍ նախարարի 2010 թվականի հոկտեմբերի 14-ի N 1507-ն հրամանում փոփոխություններ կատարելու մասին,
* ԿԳՄՍ նախարարի՝ «Հանրակրթական ուսումնական հաստատությունների 5-րդ դասարանի «Իմ հայրենիքը», 6-րդ դասարանի «Իմ հայրենիքն ու աշխարհը», 7-12-րդ դասարանների «Հայաստանի պատմություն» առարկաների ծրագրերը հաստատելու մասին», «Հանրակրթական ուսումնական հաստատությունների «Հայրենագիտություն» բնագավառի «Իմ հայրենիքը» (5-րդ դասարան), «Իմ հայրենիքն ու աշխարհը» (6-րդ դասարան), «Հայաստանի պատմություն» (7-12-րդ դասարաններ) առարկաների չափորոշիչները հաստատելու մասին», «ԿԳՄՍ նախարարի 2022 թվականի նոյեմբերի 30-ի N 72-Ն և N 73-Ն, 2023 թվականի մարտի 30-ի N 33-Ն, 2023 թվականի հուլիսի 3-ի N 68-Ն և N 79-Ն, 2024 թվականի մայիսի 5-ի N 36-Ն հրամաններն ուժը կորցրած ճանաչելու մասին», «ԿԳՄՍ նախարարի 2024 թվականի մայիսի 7-ի N 42-Ն հրամանում փոփոխություններ կատարելու մասին», «ԿԳՄՍ նախարարի 2023 թվականի մարտի 30-ի N 24-Ն հրամանում փոփոխություններ կատարելու մասին» հրամանների,
* ԿԳՄՍ նախարարի «ԿԳՄՍ նախարարի 2020 թվականի մայիսի 20-ի N 09-Ն հրամանում փոփոխություն կատարելու մասին» հրամանի,
* ԿԳՄՍ նախարարի «ԿԳՄՍ նախարարի 2021 թվականի հունվարի 20-ի N 17-Ն հրամանում լրացում կատարելու մասին» հրամանի,

***ՀՀ արդարադատության նախարարություն***

* Հանրային ծառայության մասին» օրենքում փոփոխություն կատարելու մասին» և Քաղաքացիական ծառայության մասին» օրենքում փոփոխություններ կատարելու մասին» օրենքների,
* «Ազդարարման համակարգի մասին» օրենքում փոփոխություններ և լրացումներ կատարելու մասին» օրենքի,
* «Մարդու իրավունքների պաշտպանի մասին» սահմանադրական օրենքում լրացումներ կատարելու մասին» սահմանադրական օրենքի,

***ՀՀ աշխատանքի և սոցիալական հարցերի նախարարություն***

* «ՀՀ աշխատանքային օրենսգրքում փոփոխություններ և լրացում կատարելու մասին» և «Նվազագույն ամսական աշխատավարձի մասին» օրենքների

նախագծերի վերաբերյալ:

|  |
| --- |
| *7. ԿՏՄ-ի և ԿՏՄ-ի պաշտոնատար անձանց գործողությունների կամ անգործության վերաբերյալ բողոքների քանակը, բովանդակությունը և դրանց վերաբերյալ ընդունված որոշումները, տեղեկատվություն դատարանների կողմից վարույթ ընդունված գործերի մասին* |

2024 թվականի IV եռամսյակում ԿՏՄ-ի և ԿՏՄ-ի պաշտոնատար անձանց գործողությունների կամ անգործության վերաբերյալ բողոքներ չեն եղել:

***ՌԳՍՊՎԳ վարչություն***

1. 2024 թվականի IV եռամսյակում ստուգված 15 դպրոցների արդյունքները կներկայացվեն հանրակրթության ոլորտում 2024 թվականի II կիսամյակում իրականացված ստուգումների վերաբերյալ հաշվետվությունում: [↑](#footnote-ref-1)